खेती की पुरानी विधाएं फिर से अपनाने और आधुनिक पद्धतियों को त्यागने से भी काम नहीं चलेगा। हमें पुरातन को युगानुकूल और विदेशी का स्वदेशानुकूल बनाकर चलना होगा अन्यथा दुनिया में बहुत पिछड़ जाएंगे। सीरीज 'खेती में देसी क्रांति' का पहला हिस्सा…\nसीरीज की पहली ख़बर यहां पढ़ें-जलवायु परिवर्तन और कंपनियों का मायाजाल तोड़ने के लिए पुरानी राह लौट रहे किसान?\nकुछ मजबूरी और कुछ लालच में किसानों ने विदेशी विधियां अपनाकर पचास साल खेती किया और अपने खेतों की मिट्टी, जमीन के अन्दर का पानी और वातावरण की हवा प्रदूषित कर ली। अन्नदाता की मजबूरी बनी देश की आबादी जो 1955 में केवल 40 करोड़ थी और आज 136 करोड़ हो गई है। अन्नदाता क्या करता, अपने परिवार का पेट भरना था और देश का भी। साठ के दशक में भुखमरी की नौबत आ गई तो इन्दिरा गांधी की सरकार ने किसानों पर लेवी लगा दिया, जिसका मतलब था जमीन के रकबा के हिसाब से सरकारी क्रय केन्द्रों पर गेहूं की एक निश्चित मात्रा जमा करनी थी, अन्यथा सजा का प्रावधान था।\nउन्हीं दिनों बाजार में नार्मन बॉर्लाग नामक वैज्ञानिक की टीम द्वारा विकसित अधिक उपज देने वाली बौनी प्रजाति का गेहूं और धान आया जिसकी किसान को अत्यन्त आवश्यकता थी।\nबौनी प्रजातियों की पैदावार पारम्परिक गेहूं से कई गुना अधिक थी और किसानों ने पैदावार पूरी लेने के लिए यूरिया झोंकना आरम्भ कर दिया। बाद में लेवी वसूली बन्द हो गई, लेकिन किसान का लालच नहीं बन्द हुआ। जो मैक्सिकन गेहूं वरदान बनकर आया था, अन्ततः अभिशाप बन गया। यह गेहूं कई गुना अधिक पैदावार देता है फिर भी गिरता नहीं है, लेकिनु इसमें पानी और खाद की अधिक आवश्यकता होती है।\nफिर आईं धान की नई-नई प्रजातियां जिनमें बौने धान की आईआर-8 किस्म प्रमुख थी। भारत के किसानों ने अपनी पुरानी किस्में भूलकर गेहूं और धान की नई प्रजातियों को अपना लिया, इसे हरित क्रान्ति कहा गया।\nनिरन्तर पैदावार बढ़ाते रहने के प्रयासों से रासायनिक खादों का उपयोग खूब बढ़ा और फसलों में बीमारियां भी बढ़ीं। बीमारियों से छुटकारा पाने के लिए कीटनाशक, फफूंदनाशक और ना जाने कितने प्रकार के इन्सेक्टीसाइड और पेस्टीसाइड प्रयोग होने लगे। दवाइयां छिड़कते रहे, बीमारियां बढ़ती रहीं। पानी की अत्यधिक मांग के कारण भूजल पर दबाव बढ़ा और जलस्तर गिरता गया, पेस्टीसाइड और इन्सेक्टीसाइड के अधिक प्रयोग से कैंसर जैसी बीमारी फैल रही है और रासायनिक पदार्थों के विकिरण से हवा जहरीली हो रही है।\nखेती अब जीवन यापन का जरिया न होकर व्यावसायिक रूप ले रहीं थी, किसान का लालच भी बढ़ रहा था। सत्तर के दशक में तो किसानों को लगा हम जितना यूरिया डालते जाएंगे, पैदावार बढ़ती जाएगी, लेकिन यह ज्यादा समय नहीं चला। एक समय आया जब यूरिया बढ़ाने के बाद भी पैदावार बढ़नी बन्द हो गई। पता चला कि यूरिया तो पौधे को केवल नाइट्रोजन देती है, उसे फास्फोरस और पोटाश भी चाहिए।\nतब किसानों ने एनपीके अर्थात नाइट्रोजन-फास्फोरस-पोटाश डालना शुरू कर दिया। अनेक स्थानों पर एनपीके की मात्रा बढ़ाते रहने के बावजूद प्रति एकड़ पैदावार बढ़नी बन्द हो गई।\nवैज्ञानिकों ने बताया कि अकेले एनपीके पर्याप्त नहीं है। जब खूब खाद डालते हो तो तन्दुरुस्त पौधों को उसी अनुपात में विविध सूक्ष्म तत्व या खनिज जैसे लोहा, तॉबा, कैल्शियम, सल्फर, जस्ता, मैग्नीशियम आदि की भी जरूरत बढ़ जाती है और पौधा जमीन से इन तत्वों को घसीटता है।\nउदाहरण के लिए जब दुधारू गाय को इंजेक्शन लगाकर दूध निकालते जाते हैं तो उसका शरीर टूटता जाता है उसी प्रकार धरती से उर्वरा शक्ति खींचते रहने से धरती बांझ होने होने लगी है। इसके विपरीत जब धीरे-धीरे पौधे इन तत्वों को लेते हैं तो प्रति वर्ष मिट्टी छीजने या रिसने से सूक्ष्म तत्व मिट्टी में बनते रहते हैं।\nआज कल कुछ लोग कहते हैं बहुफसली खेती करनी चाहिए मानों कोई आविष्कार किया हो। इस देश में जब पुरानी प्रजातियां बोई जाती थीं तो किसान मिली-जुली खेती करता था, जैसे गेहूं-सरसों, चना-अलसी-सरसों, अरहर-उरद, ज्वार-अरहर, अरहर-उरद और ना जाने कितने मिश्रण बनाकर बोए जाते थे।\nबौनी प्रजातियां आने के बाद एकल प्रजाति (मॉनो क्राप) में तात्कालिक लाभ दिखाई पड़ा और बहुफसली खेती केा बन्द कर दिया गया। पौध विविधता कम होने लगी और अनेक प्रजातियां तो विलुप्त हो गई या हो रही हैं। वास्तव में बहुफसली खेती के बहुत लाभ थे और इस ओर फिर से वैज्ञानिकों और किसानों का ध्यान जा रहा है।\nविदेशों से एक और समस्या आई उन्नत बीजों के साथ। अनेक प्रकार के खर पतवार के बीज भी आ गए जो स्थानीय उत्पत्ति के नहीं हैं और जिनके बारे में हमने सुना तक नहीं था। उन्हें भी नष्ट करने के लिए विषैली दवाओं का प्रयोग होता है, जो हवा, पानी और मिट्टी के जरिए आदमी के शरीर में पहुंच रही हैं। बैक्टीरिया, फफूंद, वाइरस, यहां तक कि कीड़े-मकोड़े भी विषवरोधी अर्थात इम्यून हो गए हैं। उन पर विष का असर नहीं होता। कहना कठिन है कि धरती को धीरे-धीरे बांझ और पर्यावरण को विषैला बनाने में हरित क्रान्ति को दोषी माना जाए या फिर लालची किसान को।\nयह भी पढ़ें: बजट में किसानों की मर्ज़ का उपचार हुआ, लेकिन किस मर्ज़ का ?\nआप ने उस मुर्गी की कहानी सुनी होगी जो रोज सोने का एक अंडा देती थी। लालची मालिक ने सोचा क्यों ना एक साथ सब अंडे निकाल लें और मुर्गी को ही मार डाला। यदि उसके पास कोई यंत्र होता यह जानने का कि मुर्गी के पेट में और कितने अंडे बचे हैं तो शायद न मारता। अब किसान को साधन उपलबध हैं मिट्टी की जांच कराने के जिससे पता लग जाता है इसमे कितनी जान बची है अथवा कितने तत्वों की कमी आ गई है।\nअब लोगों को जैविक खेती याद आई है जिसे पचास साल पहले त्याग दिया था और कीटनाशकों के रूप मे नीम, लहसुन, मदार जैसे पदार्थों का प्रयोग आरम्भ हो चुका है। वह विधाएं जो देश में सैकड़ों साल से प्रचलित थीं, पुनर्जीवित हो रही हैं। लेकिन भारत जैसे देश में जहां प्रतिवर्ग किलोमीटर 455 लोग रहते हैं, वहां अन्न का उत्पादन जीवन यापन के लिए ही होना चाहिए न कि निर्यात के लिए। जिस देश में कभी 'उत्तम खेती, मध्यम बान, निपट चाकरी भीख समान' का सोच था, वहां अब खेती को व्यापार बना रहे हैं अमेरिका, कनाडा, ऑस्ट्रेलिया की तरह जहां आबादी का दबाव है ही नहीं ।\nहमें चीन की तरह देश की आबादी घटाने का युद्धस्तर पर प्रयास करना होगा नहीं तो बहुफसली खेती, जैविक खेती या नई प्रजातियों की खेती हमारा उद्धार नहीं कर पाएगी। खेती की पुरानी विधाएं फिर से अपनाने और आधुनिक पद्धतियों को त्यागने से भी काम नहीं चलेगा। हमें पुरातन को युगानुकूल और विदेशी का स्वदेशानुकूल बनाकर चलना होगा अन्यथा दुनिया में बहुत पिछड़ जाएंगे।\n#Climate change #agriculture #Modern Agriculture Machinery #farmers #farmers double income #Organic farming #narendramodi


पाल साम्राज्य – GS JUNCTION\nमाना जाता है कि पाल वंस की उतपत्ति गुप्त राजाओ से ही हुई है\nहर्ष के समय के बाद से उत्तरी भारत के प्रभुत्व का प्रतीक कन्नौज माना जाता था। बाद में यह स्थान दिल्ली ने प्राप्त कर लिया। पाल साम्राज्य की नींव 750 ई. में ‘गोपाल’ नामक राजा ने डाली। बताया जाता है कि उस क्षेत्र में फैली अशान्ति को दबाने के लिए कुछ प्रमुख लोगों ने उसको राजा के रूप में चुना। इस प्रकार राजा का निर्वाचन एक अभूतपूर्व घटना थी। इसका अर्थ शायद यह है कि गोपाल उस क्षेत्र के सभी महत्त्वपूर्ण लोगों का समर्थन प्राप्त करने में सफल हो सका और इससे उसे अपनी स्थिति मज़बूत करन में काफ़ी सहायता मिली।\nपाल वंश का सबसे बड़ा सम्राट ‘गोपाल’ का पुत्र ‘धर्मपाल’ था। इसने 770 से लेकर 810 ई. तक राज्य किया। कन्नौज के प्रभुत्व के लिए संघर्ष इसी के शासनकाल में आरम्भ हुआ। इस समय के शासकों की यह मान्यता थी कि जो कन्नौज का शासक होगा, उसे सम्पूर्ण उत्तरी भारत के सम्राट के रूप में स्वीकार कर लिया जाएगा। कन्नौज पर नियंत्रण का अर्थ यह भी थी कि उस शासक का, ऊपरी गंगा घाटी और उसके विशाल प्राकृतिक साधनों पर भी नियंत्रण हो जाएगा। पहले प्रतिहार शासक ‘वत्सराज’ ने धर्मपाल को पराजित कर कन्नौज पर अधिकार प्राप्त कर लिया। पर इसी समय राष्ट्रकूट सम्राट ‘ध्रुव’, जो गुजरात और मालवा पर प्रभुत्व के लिए प्रतिहारों से संघर्ष कर रहा था, उसने उत्तरी भारत पर धावा बोल दिया। काफ़ी तैयारियों के बाद उसने नर्मदा पार कर आधुनिक झाँसी के निकट वत्सराज को युद्ध में पराजित किया। इसके बाद उसने आगे बढ़कर गंगा घाटी में धर्मपाल को हराया। इन विजयों के बाद यह राष्ट्रकूट सम्राट 790 में दक्षिण लौट आया। ऐसा लगता है कि कन्नौज पर अधिकार प्राप्त करने की इसकी कोई विशेष इच्छा नहीं थी और ये केवल गुजरात और मालवा को अपने अधीन करने के लिए प्रतिहारों की शक्ति को समाप्त कर देना चाहता था। वह अपने दोनों लक्ष्यों में सफल रहा। उधर प्रतिहारों के कमज़ोर पड़ने से धर्मपाल को भी लाभ पहुँचा। वह अपनी हार से शीघ्र उठ खड़ा हुआ और उसने अपने एक व्यक्ति को कन्नौज के सिंहासन पर बैठा दिया। यहाँ उसने एक विशाल दरबार का आयोजन किया। जिसमें आस-पड़ोस के क्षेत्रों के कई छोटै राजाओं ने भाग लिया। इनमें गांधार (पश्चिमी पंजाब तथा काबुल घाटी), मद्र (मध्य पंजाब), पूर्वी राजस्थान तथा मालवा के राजा शामिल थे। इस प्रकार धर्मपाल को सच्चे अर्थों में उत्तरपथस्वामिन कहा जा सकता है। प्रतिहार साम्राज्य को इससे बड़ा धक्का लगा और राष्ट्रकूटों द्वारा पराजित होने के बाद वत्सराज का नाम भी नहीं सुना जाता। विषय सूची\nइन तीनों साम्राज्यों के बीच क़रीब 200 साल तक आपसी संघर्ष चला। एक बार फिर कन्नौज के प्रभुत्व के लिए धर्मपाल को प्रतिहार सम्राट ‘नागभट्ट’ द्वितीय से युद्ध करना पड़ा। ग्वालियर के निकट एक अभिलेख मिला है, जो नागभट्ट की मृत्यु के 50 वर्षों बाद लिखा गया और जिसमें उसकी विजय की चर्चा की गई है। इसमें बताया गया है कि नागभट्ट द्वितीय ने मालवा तथा मध्य भारत के कुछ हिस्सों पर विजय प्राप्त की तथा ‘तुरुष्क तथा सैन्धव’ को पराजित किया जो शायद सिंध में अरब शासक और उनके तुर्की सिपाही थे। उसने बंग सम्राट को, जो शायद धर्मपाल था, को भी पराजित किया और उसे मुंगेर तक खदेड़ दिया। लेकिन एक बार फिर राष्ट्रकूट बीच में आ गए। राष्ट्रकूट सम्राट गोविन्द तृतीय ने उत्तरी भारत में अपने पैर रखे और नागभट्ट द्वितीय को पीछे हटना पड़ा। बुंदेलखण्ड के निकट एक युद्ध में गोविन्द तृतीय ने उसे पराजित कर दिया। लेकिन एक बार पुनः राष्ट्रकूट सम्राट मालवा और गुजरात पर अधिकार प्राप्त करने के बाद वापस दक्षिण लौट आया। ये घटनाएँ लगभग 806 से 870 ई. के बीच हुई। जब पाल शासक कन्नौज तथा ऊपरी गंगा घाटी पर अपना प्रभुत्व क़ायम करने में असफल हुए, तो उन्होंने अन्य क्षेत्रों की तरफ अपना ध्यान दिया। धर्मपाल के पुत्र देवपाल ने, जो 810 ई. में सिंहासन पर बैठा और 40 वर्षों तक राज्य किया, प्रागज्योतिषपुर (असम) तथा उड़ीसा के कुछ क्षेत्रों में अपना प्रभाव क़ायम कर लिया। नेपाल का कुछ हिस्सा भी शायद पाल सम्राटों के अधीन था। देवपाल की मृत्यु के बाद पाल साम्राज्य का विघटन हो गया। पर दसवीं शताब्दी के अंत में यह फिर से उठ खड़ा हुआ और तेरहवीं शताब्दी तक इसका प्रभाव क़ायम रहा। अरब व्यापारी सुलेमान के अनुसार\n1 अरब व्यापारी सुलेमान के अनुसार :- पाल वंश के आरम्भ के शासकों ने आठवीं शताब्दी के मध्य से लेकर दसवीं शताब्दी के मध्य, अर्थात क़रीब 200 वर्षों तक उत्तरी भारत के पूर्वी क्षेत्रों पर अपना प्रभुत्व क़ायम रखा। दसवीं शताब्दी के मध्य में भारत आने वाले एक अरब व्यापारी सुलेमान ने पाल साम्राज्य की शक्ति और समृद्धि की चर्चा की है। उसने पाल राज्य को ‘रूहमा’ कहकर पुकारा है (यह शायद धर्मपाल के छोटे रूप ‘धर्म’ पर आधारित है) और कहा है कि पाल शासक और उसके पड़ोसी राज्यों, प्रतिहारों और राष्ट्रकूटों में लड़ाई चलती रहती थी, लेकिन पाल शासन की सेना उसके दोनों शत्रुओं की सेनाओं से बड़ी थी। सुलेमान ने बताया है कि पाल शासक 50 हज़ार हाथियों के साथ युद्ध में जाता था और 10 से 15 हज़ार व्यक्ति केवल उसके सैनिकों के कपड़ों को धोने के लिए नियुक्त थे। इससे उसकी सेना का अनुमान लगाया जा सकता है।\n1.1 तिब्बती ग्रंथों से :-\nपाल वंश के बारे में हमें तिब्बती ग्रंथों से भी पता चलता है, यद्यपि यह सतरहवीं शताब्दी में लिखे गए। इनके अनुसार पाल शासक बौद्ध धर्म तथा ज्ञान को संरक्षण और बढ़ावा देते थे। नालन्दा विश्वविद्यालय को, जो सारे पूर्वी क्षेत्र में विख्यात है, धर्मपाल ने पुनः जीवित किया और उसके खर्चे के लिए 200 गाँवों का दान(अलग) कर दिया। उसने विक्रमशिला विश्‍वविद्यालय की भी स्थापना की। जिसकी ख्याति केवल नालन्दा के बाद है। यह मगध में गंगा के निकट एक पहाड़ी चोटी पर स्थित था। पाल शासकों ने कई बार विहारों का भी निर्माण किया जिसमें बड़ी संख्या में बौद्ध रहते थे। पाल शासक और तिब्बत\n1.2 पाल शासक और तिब्बत :-\nधर्मपाल (770-810 ई.)- गोपाल के बाद उसका पुत्र धर्मपाल 770 ई. में सिंहासन पर बैठा। धर्मपाल ने 40 वर्षों तक शासन किया। धर्मपाल ने कन्‍नौज के लिए त्रिदलीय संघर्ष में उलझा रहा। उसने कन्‍नौज की गद्दी से इंद्रायूध को हराकर चक्रायुध को आसीन किया। चक्रायुध को गद्दी पर बैठाने के बाद उसने एक भव्य दरबार का आयोजन किया तथा उत्तरापथ स्वामिन की उपाधि धारण की। धर्मपाल बौद्ध धर्मावलम्बी था। उसने काफी मठ व बौद्ध विहार बनवाये।\nदेवपाल (810-850 ई.)- धर्मपाल के बाद उसका पुत्र देवपाल गद्दी पर बैठा। इसने अपने पिता के अनुसार विस्तारवादी नीति का अनुसरण किया। इसी के शासनकाल में अरब यात्री सुलेमान आया था। उसने मुंगेर को अपनी राजधानी बनाई। उसने पूर्वोत्तर में प्राज्योतिषपुर, उत्तर में नेपाल, पूर्वी तट पर उड़ीसा तक विस्तार किया। कन्‍नौज के संघर्ष में देवपाल ने भाग लिया था। उसके शासनकाल में दक्षिण-पूर्व एशिया के साथ भी मैत्रीपूर्ण सम्बन्ध रहे। उसने जावा के शासक बालपुत्रदेव के आग्रह पर नालन्दा में एक विहार की देखरेख के लिए5गाँव अनुदान में दिए।\nCategories इतिहास Tags Pal Empire Post navigation


IPL 2022: टीमें4खिलाड़ियों को रख सकेंगी कायम, नहीं मिलेगा RTM कार्ड | CricketCountry.com हिन्दी\nIndian Premier League: आईपीएल फ्रेंचाइजी द्वारा खिलाड़ियों को रिटेन करने की समय सीमा नवंबर के अंत तक हो सकती है.\n| Updated : October 29, 2021 8:21 AM IST\nIndian Premier League 2022: आईपीएल-2022 में दो नई टीमें जुड़ने जा रही हैं, जिसके चलते मौजूदा 8 फ्रेंचाइजी को ज्यादा से ज्यादा चार खिलाड़ियों को बनाए रखने की अनुमति होगी. मीडिया रिपोर्ट्स के मुताबिक लखनऊ और अहमदाबाद नीलामी से पूर्व3खिलाड़ियों को अपने साथ जोड़ सकेंगी. फिलहाल भारतीय क्रिकेट बोर्ड (BCCI) ने आईपीएल 2022 की नीलामी की आधिकारिक तारीख का ऐलान नहीं किया है.\nईएसपीएनक्रिकइंफो के मुताबिक, आईपीएल ने इस हफ्ते फ्रेंचाइजी के साथ अनौपचारिक बातचीत में इन नियमों को स्पष्ट किया था. “आईपीएल 2022 की नीलामी के लिए पर्स 90 करोड़ रुपये (लगभग 1.2 करोड़ अमेरिकी डॉलर) होने की संभावना है – यह 2021 की नीलामी में 85 करोड़ रुपये था. 2018 की मेगा नीलामी में टीमों के पास 80 करोड़ रुपये थे, जिसमें से वे खर्च कर सकते थे. रिटेन किए गए खिलाड़ियों पर अधिकतम 33 करोड़ रुपये- टीमों को रिटेंशन और दो राइट-टू-मैच (आरटीएम) कार्ड के संयोजन के माध्यम से पांच खिलाड़ियों को वापस खरीदने की अनुमति दी गई थी.”\nरिपोर्ट में आगे कहा गया है, “अगले साल कोई आरटीएम कार्ड (राइट टू मैच) नहीं होगा. फ्रेंचाइजी दो अलग-अलग संयोजनों को लागू करने में सक्षम होंगे, जबकि वे चार खिलाड़ियों को चुनेंगे, जिन्हें वे बनाए रखना चाहते हैं : तीन भारतीय और एक विदेशी, या दो भारतीय और दो विदेशी.”\nकहा गया है कि प्रतिधारण (रिटेंशन) अंतत: खिलाड़ी की पसंद होगी, क्योंकि वह नीलामी पूल में वापस जाने या मताधिकार में बदलाव का फैसला कर सकता है, भले ही उसकी वर्तमान टीम उसे बनाए रखना चाहती हो. खिलाड़ियों को रिटेन करने की समय सीमा नवंबर के अंत तक हो सकती है.\nडेविड वार्नर रखेंगे नीलामी में अपना नाम: डेविड वार्नर ने कहा है कि वह आईपीएल के अगले सीजन के लिए नीलामी में अपना नाम देंगे. क्योंकि वह इस लीग में एक नई शुरुआत करना चाहते हैं. वार्नर ने कहा, वह निश्चित रूप से नीलामी पूल में अपना नाम रखेंगे. क्योंकि उन्हें सनराइजर्स हैदराबाद द्वारा फिर से टीम में बनाए रखने की उम्मीद नहीं है. इसलिए अगले सीजन में वो एक नई शुरुआत करना चाहते हैं.\nवार्नर इस समय खराब फॉर्म से गुजर रहे हैं. उन्होंने कहा, “अभी भी सनराइजर्स हैदराबाद से उन्हें टीम से बाहर करने के ऊपर कोई स्पष्टीकरण प्राप्त नहीं हुआ है.”वार्नर ने कहा, उन्होंने अपना अंतिम मैच सनराइजर्स हैदराबाद के लिए खेला है, साथ ही कहा कि उन्होंने इस टीम के साथ आठ सीजन बिताए हैं, इस दौरान टीम ने 2016 में खिताब अपने नाम किया था. इस बात की खुशी है.\nLast updated on October 29, 2021 8:21 AM IST\nBCCI David warner Indian Premier League Indian Premier League 2021 IPL\nAUS vs SL, T20 World Cup 2021: फॉर्म में वापस लौटे डेविड वॉर्नर, 10 बाउंड्री की मदद से जड़े 65 रन, देखें वीडियो


कान में दर्द होने के क्या कारण होते हैं ? कान दर्द का घरेलू उपचार | Hindi Health Gyan\nकान में दर्द होने के क्या कारण होते हैं ? कान दर्द का घरेलू उपचार\n10/09/2017 by Hindi Health Gyan LeaveaComment\nकान दर्द किसी भी अवस्था में हो सकता है चाहे बच्चा हो, जवान हो या फिर वृद्ध हो, सभी को कभी कभी ना कभी इस परेशानी से जूझना पड़ता है। यहाँ तक कि दूध पीने वाले बच्चों को भी ये रोग हो जाता है। कान में पीड़ा होने का सबसे बड़ा कारण उसमें धूल मिटटी इकठ्ठा होना होता है। क्योंकि जब हमारे कान में जो मिटटी जमा हो जाती है वो पानी भरने के बाद फूल जाती है जिससे बहुत असहनीय पीड़ा होने लगती है। कान का दर्द कई बार दूसरे रोगों के कारण भी होने लगता है।\nआज की भाग दौड़ भरी जिन्दगी में ज्यादातर व्यक्ति अपने कानों की सफाई की तरफ ध्यान नहीं दे पाते, जिससे कई प्रकार की गंदगी इकठ्ठी हो जाती है और जब हमारे कानों में नहाते समय पानी चला जाता है तो वह गंदगी फूल जाती है जिससे दर्द होने लगता है।\nकई बार कान के अंदरूनी भाग में फुंसी हो जाती है जिसकी वजह से पीड़ा होना start हो जाती है। कभी कभी जब हमारे कानों में खुजली होती है तो हम किसी पतली चीज को अन्दर डालकर खुजलाने लगते हैं जिससे कई बार चोट लग जाती है जिसकी वजह से भी बहुत ज्यादा पीड़ा होने लगती है।\nकान दर्द होने के कारण:\nकान में दर्द होने के कुछ प्रमुख कारणों के बारे में आगे बता रहा हूँ –\nदांतों के निकलने से कानों में दर्द होने लगता है।\nदाँतों में कीड़ा या मशूड़ों में सूजन की वजह से भी पीड़ा होने लगती है।\nकई बार मसूड़ों में संक्रमण होने पर भी कानों में असहनीय दर्द होने लगता है।\nकिसी किसी को टोंसिल में problem होने के कारण भी कानों का दर्द चालू हो जाता है।\nकानों में धूल मिटटी जैसी गंदगी जमा हो जाने की वजह से इस तरह की समस्या उत्पन्न होना स्वाभाविक होती है।\nइन्हें भी पढ़िए: भूख ना लगना या एनोरेक्सिया anorexia का घरेलू इलाज\nकान दर्द के लक्षण :\nकान में बहुत तेज या असहनीय पीड़ा होती है।\nदर्द की वजह से व्यक्ति चिल्लाने लगता है।\nव्यक्ति को बहुत थकावट महशूश होती है और कान में जख्म होने पर पानी जैसा तरल पदार्थ निकलने लगता है।\nरोगी जब कुछ खाता है तो उसे निगलने में बहुत तेज दर्द होता है।\nअसहनीय दर्द की वजह से कभी कभी रोगी को चक्कर आने की समस्या भी उत्पन्न हो जाती है।\nकान के दर्द से पीड़ित व्यक्ति खुद को वेचैन और घबराया हुआ महशूश करता है।\nये जो ऊपर बताये गए हैं कुछ प्रमुख कान रोग के लक्षण हैं, इसके अलावा यदि किसी व्यक्ति को वात की समस्या हो तब भी कान में दर्द होना चालू हो जाता है।\nकान का दर्द के उपाय:\nअब में आपको कुछ ऐसी कान दर्द की दवा के बारे में बताने जा रहा हूँ जिन्हें आप अपने घर पर आसानी से प्रयोग करके दर्द को हमेशा के लिए समाप्त कर सकते हैं –\nसरसों का तेल में थोड़ी सी हिंगोट मिलाकर उसे गर्म कर लीजिये और हल्का गर्म चार – चार बूँद कान में डालिए ऐसा करने से आपके कानों का दर्द बिल्कुल ख़त्म हो जायेगा।\nनीबू, कैथ और बिजौरा के रस को हल्का गर्म करके कान में डालने के बाद ऊपर से थोड़ा सा समुद्र फेन का चूर्ण कान में डालने से पीड़ा समाप्त हो जाती है।\nलहसन को तिल के तेल में अच्छा गर्म करके या तलकर उसे छान लीजिय फिर थोड़ी देर तक तेल को ठण्डा कीजिये और हल्का गर्म रहने के बाद दो दो बूँद कान में डालिए इससे असहनीय दर्द पूरी तरह ठीक हो जायेगा। ध्यान रहे ज्यादा गर्म तेल आपके कान को भारी नुकसान पहुँचा सकता है, इसलिए थोड़े गुनगुने तेल का ही प्रयोग करें।\nइसे भी पढ़िए: बुखार कितने प्रकार का होता है इसके लक्षण एवं आयुर्वेदिक उपचार\nकान दर्द के रोगी के लिए खान पान एवं परहेज :\n♣ इस तरह के व्यक्ति को ठण्डा पानी पीने से पूरी तरह बचना चाहिए और जहाँ तक हो सके सभी तरह की ठण्डी चीजें खाने की इच्छा भी ना करें।\n♣ नदी या स्वीमिंग पूल में बिलकुल भी नहीं नहाना चाहिए।\n♣ ठण्ड के मौषम में अपने कानों को हमेशा किसी गर्म कपडे से छुपाकर रखना बहुत जरुरी होता है।\n♣ कान दर्द के रोगी को संतरा, गन्ने का जूस, मूली, गाजर, अरवी, भिण्डी, गोभी, वैगन और अनार का सेवन भूलकर भी नहीं करना है।\n♣ घी, दूध, पुराने चावल, मूंग, जौ इत्यादि का सेवन कर सकते हैं। और ध्यान रहे किसी कठोर चीज चबाने और सिर पर ज्यादा बोझ रखने से बचना बहुत जरुरी है।\nइसे भी पढ़िए: आदमी नपुंसक क्यों हो जाता है इसके कारण और रामबाड़ इलाज\nयदि किसी व्यक्ति को बताये गए उपायों से उसका कान दर्द ठीक नहीं होता है तो जितना जल्दी हो सके किसी उचित डॉक्टर से परामर्श कर अपना इलाज करवाएं। वैसे ठीक ना हो ऐसा संभव नहीं है बस बताये हुए नुस्खों को सही तरह से इस्तेमाल करना होगा।


MN 60: अपण्णक-सुत्तन्त (हिन्दी) - Majjhima Nikāya - SuttaCentral\nएक समय भगवान् महान् भिक्षु-संघ के साथ कोसल (देश) में चारिका (= विचरण) करते, जहाँ शाला (= साला) नाम के कोसलों का ब्राह्मण-ग्राम था, वहाँ पहुँचे।\nशाला के ब्राह्मण-गृहपतियों ने सुना—शाक्य कुल से प्रब्रजित ॰ एक ओर बैठे शाला के ब्राह्म-गृहपतियों से भगवान् ने यह कहा—\n“गृहपतियों! क्या कोई तुम्हारा (ऐसा) मनाप (= मन को तुष्ट करने वाला) शास्ता (= उपदेशक) है जिसमें तुम्हे सहेतुक श्रद्धा हुई हो?”\n“नहीं, भन्ते! कोई हमारा ऐसा मनाप शास्ता (नहीं) जिसमें हमारी सहेतुक श्रद्धा हुई हो।”\n“गृहपतियों! मनाप शास्ता न मिलने पर तुम्हे इस अपर्णक (= अपण्णक) धर्म को ग्रहण कर रहना चाहिये। गृहपतियों! (वह) अपर्णक (= द्विविधा-रहित) धर्म क्या है?—गृहपतियों! (1) कोई कोई श्रमण-ब्राह्मण इस वाद वाले=इस दृष्टिवाले होते है—‘नहीं है दान (का फल), नहीं है यज्ञ (का फल), नहीं है हवन (का फल), नहीं है सुकृत दुष्कृत कर्मांे का फल=विपाक; यह लोक नहीं है, परलोक नहीं है; माता नहीं पिता नहीं; औपपातिक (= अयोनिज देव आदि) प्राणी नहीं हैं। लोक में (ऐसे) सत्य को प्राप्त, सत्यारूढ़ श्रमण ब्राह्मण नहीं है, जो कि इस लोक परलोक को स्वयं जानकर साक्षात्कार कर, (दूसरों को) जतलावेंगे।’ (2) गृहपतियो! उन्हीं श्रमण ब्राह्मणों के विरूद्ध (= ऋजु-प्रत्यनीक) वाद वाले दूसरे यह कहते हैं—है दान, है यज्ञ, है हवन, है सुकृत दुष्कृत कर्मो का फल=विपाक; है यह लोक, है परलोक, है माता, है पिता, है औपपातिक प्राणी; हैं लोक में सत्य को प्राप्त कर, सत्यारूढ श्रमण ब्राह्मण, जो कि इस लोक परलोक को ंस्वयं जानकर साक्षात्कार कर जतलाते हैं।’ तो क्या मानते हो, गृहपतियो! यह श्रमण ब्राह्मण एक दूसरे के विरोधी वाद वाले हैं न?”\n(1) “वहाँ, गृहपतियों! जो श्रमण ब्राह्मण इस वाद वाले ॰ हैं—‘नहीं है दान ॰ साक्षात्कार जतलावेंगे’; उनसे यह आशा रखनी चाहिये—कि वह काय-सुचरित (= कायिक सुकर्म), वाचिक सुचरित, मनः-सुचरित इन तीनों कुशल-धर्मो (= सुकर्मो) को त्याग कर, काय-दुश्चरित (= कायिक दुष्कर्म), वचन-दुश्चरित, मनो-दुश्चरित इन तीनों अकुशल-धर्मो को ग्रहण करेंगे। सो किस हेतु?—क्योंकि वह आप श्रमण ब्राह्मण अकुशल धर्मों में दोष (= आदिनव), अपकार, संक्लेश (= पाप, मल) नहीं देखते, और कुशल धर्मो में, निष्कामता में, गुण (= आनृशंस्य) शुद्धता (= व्यवदानपक्ष) नहीं देखते। परलोक के होते भी—‘परलोक नहीं है’ यह उनकी दृष्टि (= सिद्धान्त) होती है, यह उनकी मिथ्या-दृष्टि है। परलोक के होते हुये—‘परलोक नहीं है’ यह वह संकल्प (= कल्पना) करते हैं, यह उनके मिथ्या-संकल्प हैं। ॰ ‘परलोक नहीं है’—यह वह वचन बोलते हैं, यह उनका मिथ्या-वाक् है। परलोक के होते हुये, —‘परलोक नहीं है’, और यह परलोक वेदी अर्हतों के (कथन के) विरूद्ध है। ॰—‘परलोक नहीं है’—यह दूसरों को समझाते हैं, यह उनका अ-सद्धर्म-संज्ञापन है। इस अ-सद्धर्म-संज्ञापन से वह अपना उत्कर्ष चाहते हैं, और दूसरों को निन्दते हैं इस प्रकार पहिले उनकी सुशीलता नष्ट हो गई रहती है, और दुःशीलता उपस्थित रहती है, मिथ्या-दृष्टि, मिथ्या-संकल्प, मिथ्या-वाफ्, आर्यो का विरोध, असद्धर्म-संज्ञापन, आत्मोकर्ष, पर-वम्भण (= दूसरों को निन्दना) यह अनेक पाप=अकुशल धर्म (= बुराइयाँ) होते हैं, मिथ्या दृष्टि के कारण।\n“गृहपतियों! यहाँ विज्ञ पुरूष सोचता है—यदि ‘परलोक नहीं हैं’, तो इस प्रकार यह आप पुरूष=पुद्गल काया छोड मरने के बाद अपनी स्वस्ति (= कल्याण, सुरक्षा) करेगा; यदि परलोक है, तो यह पुरूष=पुद्गल काया छोड मरने के बाद अपाय=दुर्गति, विनिपात (= पतन), नरक में उत्पन्न होगा। चाहे परलोक न भी हो, चाहे इन आप श्रमण ब्राह्मणों का वचन सत्य भी हो, तो भी तो यह पुरूष=पुद्गल इसी जन्म में विज्ञो द्वारा निन्दित है—‘यह पुरूष=पुद्गल दुःशील, मिथ्या-दृष्टि, नास्तिकवादी है’। यदि परलोक है, तब तो इस आप पुरूष=पुद्गल की दोनों ओर से कलिग्रह है—इस जन्म में भी विज्ञों द्वारा निन्दा, और काया छोड मरने के बाद अपाय=दुर्गति, विनिपात, नरक में उत्पन्न होना। इस प्रकार इनके इस अपर्णक धर्म के दुराग्रह से, ग्रहण से एक ओर पूर्ण होना कुशल स्थान से वंचित होना है।\n(2) “वहाँ गृहपतियो! जो श्रमण ब्राह्मण इस वाद वाले=इस दृष्टि वाले हैं—‘है दान ॰।’ उनके सम्बन्ध में यह आशा करती चाहिये, कि वह ॰ काय-दुश्चरित, वचन-दुश्चरित, मनो-दुश्चरित इन तीनो अकुशल-धर्मो को छोडकर, ॰ काय-सुचरित, वचन-सुचरित, मनः-सुचरित इन तीनों कुशल धर्मो को ग्रहण करेंगे। सो किस हेतु?—क्योंकि वह आप श्रमण ब्राह्मण अकुशल धर्मो में दोष ॰ को देखते हैं; और कुशल धर्मो में निष्कामता में गुण, शुद्धता देखते है। परलोक के सद्भाव में—‘परलोक है’ यह उनकी दृष्टि होती है, यह उनकी सम्यग्-संकल्प है। ॰ ‘परलोक है’ यह वह वचन कहते है, (और) यह उनका सम्यग्-वाक् है। ॰ ‘परलोक है’, यह दूसरे को संज्ञापन (= समझाना) करते हैं, यह उनका सद्धर्म-संज्ञापन है; इस सद्धर्म-संज्ञापन द्वारा न वह अपना उत्कर्ष (= आत्मोत्कर्ष) चाहते है, न दूसरे को निन्दते (= परवम्भन) हैं। इस प्रकार पहिले ही उनकी दुःशीलता नष्ट हो गई रहती है, और सुशीलता उपस्थित रहती है, और वह सम्यग्-दृष्टि, सम्यक्-संकल्प, सम्यग्-वाक् आर्य-अप्रत्यनीकता, सद्धर्म-संज्ञापन, न-आत्मोत्कर्षण, न-पर-वम्भन से युक्त होता है। यह अनेक कुशल-धर्म होते है, सम्यग्-दृष्टि के कारण।\n“गृहपतियों! वहाँ विज्ञ पुरूष यह सोचता है—यदि परलोक है, तो यह आप पुरूष-पुद्गल काया छोड मरने के बाद ॰ स्वर्गलोक में उत्पन्न होंगे। चाहे परलोक मत हो, और इन श्रमण-ब्राह्मणों का वचन सच हो; तो भी तो यह आप पुरूष=पुद्गल इसी जन्म में विज्ञों द्वारा प्रशंसित हैं—यह पुरूष=पुद्गल शीलवान्, सम्यग्-दृष्टि, आस्तिकवादी हैं। यदि परलोक है, तब तो इस आप पुरूष=पुद्गल को दोनों ओर लाभ है—इस जन्म में विज्ञों द्वारा प्रशंसा, और काया छोड मरने के बाद सुगति, स्वर्गलोक में उत्पन्न होना। इस प्रकार इनके इस अपर्णक (= द्विविधा-रहित) धर्म के सुग्रहण=समादान से दोनों ओर पूर्ण होना है, अकुशल स्थान से ही वंचित होना है।\n(3) “गृहपतियों! कोई कोई श्रमण ब्राह्मण इस वादवाले=इस दृष्टि वाले होते हैं—‘(पाप) करते-करवाते, काटते-कटवाते, पकाते-पकवाते, शोक कराते, परेशानी कराते, मथते-मथाते, प्राण मारते, चोरी करते, सेंध लगाते, गाँव लूटते, घर लूटते, रहजनी करते, पर-स्त्री गमन करते, झूठ बोलते भी पाप नहीं किया जाता। छूरे से (या) तेज चक्र-द्वारा यदि कोई इस पृथिवी के प्राणियों (को मार कर) माँस का एक खलियान, मांस का एक पुंज बना दे; तो इसके कारण उसे पाप नहीं होगा, पाप का आगम नहीं होगा। यदि घात करते-कराते, काटते-कटवाते, पकाते-पकवाते, (इधर से) गंगा के दाहिने तीर पर भी जाये; तो भी इसके कारण उसको पाप नहीं, पाप का आगम नहीं होगा। दान देते-दिलाते, यज्ञ करते-कराते, (दक्षिण से) गंगा के उत्तर तीर भी जाये, तो (भी) इसके कारण उसको पुण्य नहीं, पुण्य का आगम नहीं होगा। दान, दम (= इन्द्रिय-निग्रह) संयम, सत्य भाषण से पुण्य नहीं, पुण्य का आगम नहीं (होता)।’\n(4) “गृहपतियो! इन्हीं श्रमण-ब्राह्मणों के विरूद्ध वादवाले दूसरे यह कहते हैं—‘(पाप) करते करवाते ॰ झूठ बोलते पाप होता है। ॰ मांस का एक पुंज बना दे, तो इसके कारण उसे पाप होगा, पाप का आगम होगा। ॰ गंगा के दाहिने तीन पर जाये, तो इसके कारण उसको पाप होगा ॰। दान देते-दिलाते ॰ उसको पुण्य होगा ॰। दान, दम, संयम, सत्यभाषण से पुण्य होता है, पुण्य का आगम होता है’। तो क्या मानते हो, गृहपतियों! यह श्रमण-ब्राह्मण एक दूसरें के विरोधी वादवाले हैं न?”\n(5) “गृहपतियो! वहाँ जो श्रमण-ब्राह्मण इस वाद वाले हैं—‘(पाप) करते करवाते ॰ सत्यभाषण से पुण्य नहीं, पुण्य का आगम नहीं’; उनसे यह आशा रखनी चाहिये—कि वह कायिक सुचरित ॰ को त्याग कर, ॰ अकुशल-धर्मों को ग्रहण करेंगे। सो किस हेतु?—क्योंकि वह आप श्रमण ब्राह्मण ॰ नहीं देखते। क्रिया (= कर्म) के होते भी—‘क्रिया नहीं है’ यह उनकी दृष्टि होती है; यह उनकी मिथ्या-दृष्टि है ॰ यह अनेक पाप=अकुशल धर्म होते हैं मिथ्या दृष्टि के कारण।\n“गृहपतियो! वहाँ विज्ञ पुरूष यह सोचता है—‘यदि क्रिया नहीं है ॰ कुशल स्थान (= भले काम) से वंचित होता है।’\n(6) “गृहपतियों! वहाँ जो श्रमण-ब्राह्मण इस वादवाले=इस दृष्टि वाले हैं—‘करते-करवाते ॰ पुण्य का आगम होता है’, उनके सम्बंध में यह आशा करती चाहिये—‘ ॰ कुशल-धर्मो को ग्रहा करेंगे। सो किस हेतु? ॰ ‘क्रिया है’—यह उनकी दृष्टि होती हैं, यह उनकी सम्यग्-दृष्टि है॰ यह अनेक कुशल-धर्म होते हैं, सम्यग्-दृष्टि के कारण।\n“गृहपतियों! वहाँ विज्ञ पुरूष यह सोचता है—‘यदि क्रिया है’ ॰ अकुशल स्थान से ही वंचित होता है।\n(7) “गृहपतियो! कोई कोई श्रमण-ब्राह्मण इस वाद वाले=इस दृष्टि वाले होते है—‘सत्वों (= प्राणियों) के संक्लेश (= चित्त की मलिनता) का कोई हेतु नहीं=कोई प्रत्यय नहीं; बिना हेतु, बिना प्रत्यय के प्राणी संक्लेश को प्राप्त होते है। प्राणियों की (चित्त) विशुद्धि का कोई हेतु=प्रत्यय नहीं; बिना हेतु=प्रत्यय प्राणी विशुद्धि को प्राप्त होते है। बल नहीं (चाहिये), वीर्य नहीं, पुरूष का स्थाम (= दृढ़ता) नहीं, पुरूष-पराक्रम नहीं (चाहिये), सभी सत्व=प्राणी=भूत=जीव, अ-वश=अ-बल=अ-वीर्य (हो) नियति (= भवितव्यता) के वश में हो, छःओं अभिजातियों (= जन्मों) में सुख दुःख अनुभव करते हैं।’\n(8) इन्हीं श्रमण-ब्राह्मणों के विरूद्ध वाद वाले दूसरे यह कहते हैं—‘है हेतु सत्वों के संक्लेश का, है प्रत्यय; हेतु से, प्रत्यय से प्राणी संक्लेश को प्राप्त होते है। है हेतु, है प्रत्यय प्राणियों की विशुद्धि का; हेतु से=प्रत्यय से प्राणी विशुद्धि को प्राप्त होते हैं; हैं (उपयोगी) बल, वीर्य, पुरूष का स्थाम, पुरूष-पराक्रम; और नहीं सभी सत्व ॰ अवश, अ-बल, अ-वीर्य नियति के वश में हो छःओं अभिजातियों में सुख दुःख अनुभव करते हैं।’ तो क्या मानते हो, गृहपतियों! यह श्रमण ब्राह्मण एक दूसरे के विरोधी वादवाले हैं न?”\n(9) “वहाँ, गृहपतियों! जो श्रमण ब्राह्मण इस वाद वाले हैं—‘सत्वों के संक्लेश कोई हेतु नहीं ॰ छःओं अभिजातियों में सुख-दुःख अनुभव करते हैं’ उनसे यही आशा करनी चाहिये, कि वह ॰ अकुशल धर्मो को ग्रहण करेंगे। सो किस हेतु?—॰ ‘हेतु नहीं है’, यह उनकी दृष्टि होती है; यह उनकी मिथ्या-दृष्टि है ॰। यह अनेक पाप=अकुशल धर्म होते हैं, मिथ्या-दृष्टि के कारण।\n“गृहपतियों! यहाँ विज्ञ पुरूष यह सोचता है—‘यदि हेतु नहीं है ॰ कुशल स्थान से वंचित होता है।\n(10) “वहात्र गृहपतियों! जो श्रमण ब्राह्मण इस वादवाले हैं—‘है हेतु सत्वों के संक्लेश का ॰ नहीं छःओ अभिजातियों में सुख दुःख अनुभव करते’; उनसे यह आशा करनी चाहिये, कि वह ॰ कुशल-धर्मो को ग्रहण करेंगे। सो किस हेतु?—॰ ‘है हेतु’ यह उनकी दृष्टि होती है; (और) यह उनकी सम्यग्-दृष्टि है ॰ यह अनेक कुशल धर्म होते हैं, सम्यग्-दृष्टि के कारण।\n“गृहपतियो! यहाँ विज्ञ पुरूष यह सोचता है—‘यदि हेतु है ॰ अकुशल स्थान से ही वंचित होता है।\n(11) “गृहपतियो! कोई कोई श्रमण ब्राह्मणों के विरूद्ध इस वादवाले=इस दृष्टि वाले होते हैं—‘आरूप्य (= रूप-रहित देवताओं के लोक) सर्वथा नहीं है’।\n(12) गृहपतियो! उन्हीं श्रमण-ब्राह्मणों के विरूद्ध वादवाले दूसरे कहते हैं—‘आरूप्रू सर्वथा हैं’। तो क्या मानते हो, गृहपतियो! यह श्रमण ब्राह्मण एक दूसरे के विरोधी वादवाले हैं न?”\n“वहाँ गृहपतियो! विज्ञ पुरूष यह सोचता है—जो श्रमण-ब्राह्मण इस वाद वाले ॰ हैं—‘आरूप्य सर्वथा नहीं है’, यह मेरा देखा नहीं है। और जो वह श्रमण ब्राह्मण इस वादवाले ॰ हें—‘आरूप्य सर्वथा है’, यह मुझे ज्ञात नहीं। यदि मैं बिना जानते, बिना देखते, एकतरफा कहने लगूँ—‘यही सच है, और झूठ है’ तो यह मेरे योग्य नहीं। जो आप श्रमण ब्राह्मण इस वाद वाले ॰ हैं—‘आरूप्य सर्वथा नहीं है’, यदि उन…का यह वचन सच है, तो हो सकता है, कि जो वह देवता रूपमान् मनोमय हैं, उनमें मेरी अपर्णक (= द्विविधारहित) उत्पत्ति हो। और जो आप श्रमण-ब्राह्मण इस वादवाले ॰ हैं—‘आरूप्य सर्वथा हैं’, यदि उन…का यह वचन सच है, तो हो सकता हैं, कि जो वह देवता रूप-रहित संज्ञामय हैं, उनमें मेरी अपर्णक उत्पत्ति हो। भो! रूप के कारण (लडने के लिये) दंड-प्रहण, शस्त्र-ग्रहण, कलह, विग्रह, विवाद, तूँ सूँ (मैं मैं), चुगली, मृषावाद देखा जाता है, किन्तु आरूप्रू (लोक) में यह नहीं है; यह सोच यह रूपों से निर्वेद=वैराग्य, निरोध के लिये तत्पर होगा ।\n(13) “गृहपतियो! कोई कोई श्रमण-ब्राह्मण इस वादवाले ॰ होते हैं—‘भव-निरोध (= जन्म मरण का अन्त) सर्वथा नहीं होता’।\n(14) गृहपतियो! उन्हीं श्रमण-ब्राह्मणों के विरूद्ध वादवाले दूसरे कहते हैं—‘भव-निरोध सर्वथा (= अवश्य) होता है’। तो क्या मानते हो, गृहपतियो! यह श्रमण ब्राह्मण एक दूसरे के विरोधी वादवाले हैं न?”\n“वहाँ, गृहपतियों! विज्ञ पुरूष यह सोचता है—॰—‘भव-निरोध सर्वथा नहीं होता’—यह मेरा देखा नहीं है। ॰—‘भव-निरोध सर्वथा होता है’—यह मुझे ज्ञात नहीं ॰। ॰—‘भव-निरोध सर्वथा नहीं होता’—यदि यह…वचन सच है, तो हो सकता है, कि जो वह देवता रूप-रहित संज्ञा-मय (संज्ञा=होश ही जिनका शरीर है) है उनमें मेरी अपर्णक उत्पत्ति होवे। ॰—‘भव-निरोध सर्वथा होता है’—यदि वह…वचन सच है, तो हो सकता है, कि मैं इसी जन्म में परिनिर्वाण को प्राप्त हो जाऊँ। जो वह श्रमण ब्राह्मण इस वादवाले ॰ हैं—‘भव-निरोध सर्वथा नहीं होता’, उनकी यह दृष्टि सरागता के पास (ले जाने वाली है), संयोग, अभिनंदन (= लिप्सा), अध्यवसान=उपादान (= ग्रहण) के पास (ले जाने वाली है)। किन्तु जो आप श्रमण ब्राह्मण इस वादवाले ॰ हैं—‘भव-निरोध सर्वथा होता है’, उनकी यह दृष्टि अ-सरागता (= वैराग्य), अ-संयोग, अन्-अभिनन्दन, अन्-अध्यावसान, अन्-उपादान के पास (ले जाने वाली है)। वह यह सोच भवो (= जन्ममरणों) के ही निर्वेद=वैराग्य, निरोध के लिये तत्पर होता है।\n“गृहपतियो! लोक में यह चार (प्रकार के) पुरूष (= पुद्गल) होते है। कौन से चार? ॰ ब्रह्मभूत आत्मा से विहरता है।\n“गृहपतियों! कौनसा पुद्गल आत्मंतप=अपने को संताप देने वाले कामों में लग्न है?—॰। ॰ परंतप ॰ । ॰ आत्मंतप-परंतप ॰। ॰ अन्-आत्मंतप-अ-परंतप ॰।\n“सो वह इस प्रकार चित्त के एकाग्र, परिशुद्ध ॰ अब यहाँ करने के लिये कुछ नहीं है— .यह जान लेता है। गृहपतियो! यह कहा जाता है अन्-आत्मंतप-अ-परंतप, ॰ पुद्गल ॰। ब्रह्मभूत आत्मा से विहरता है।”\n“आश्चर्य भो गौतम! अद्भूत भो गौतम! जैसे औंधे को सीधा कर ॰! आज से आप हमें अंजलिबद्ध शरणागत उपासक स्वीकार करें।”\n6—इति गहपति वग्ग 2।1


'असली डैडी' अरुण गवली की कहानी - BBC News हिंदी\n'असली डैडी' अरुण गवली की कहानी\nइमेज कॉपीरइट Daddy The Movie/ Facebook\nImage caption फ़िल्म में अरुण गवली की भूमिका में अर्जुन रामपाल\nअर्जुन रामपाल की फ़िल्म 'डैडी' आज रिलीज़ हो गई है. यह फ़िल्म मुंबई के गैंगस्टर अरुण गवली के जीवन पर आधारित है, जो अपने इलाके में 'डैडी' नाम से पहचाने जाते थे.\nअर्जुन रामपाल इस फ़िल्म में अरुण गवली की भूमिका निभा रहे हैं. इस फ़िल्म के पोस्टरों में अर्जुन का लुक अरुण गवली से काफ़ी मिलता-जुलता नज़र आया था.\nइसके लिए वह तारीफ़ भी बटोर चुके हैं. यहां तक कि अरुण गवली की बेटी गीता गवली ने अर्जुन की तारीफ़ की थी.\nबीबीसी से बातचीत में गीता ने कहा था, "उन्होंने इस रोल पर काफ़ी मेहनत की है. उनका लुक भी डैडी से काफ़ी मिलता जुलता है. इस रोल के लिए अर्जुन रामपाल सबसे सही चुनाव हैं. दोनों में काफ़ी समानता दिखाई दे रही है."\nगवली से मिले थे अर्जुन\nअरुण गवली की भूमिका निभाने के लिए अर्जुन रामपाल ने जेल में गवली से मुलाकात भी की थी. इस वजह से पुलिस ने उन्हें समन भेजा था और अर्जुन को सफ़ाई भी देनी पड़ी थी. अर्जुन ने गवली से तब भी मुलाकात की थी, जब वह परोल पर थे.\nगवली से मुलाकात के बाद अर्जुन रामपाल ने कहा था कि मीडिया ने उन्हें जिस रूप में दिखाया है, असल में वह बिल्कुल अलग लगे.\nबीबीसी से ख़ास बातचीत में अरुण गवली की बेटी गीता गवली ने भी कहा था कि इस फ़िल्म को देखकर 'डैडी' को लेकर लोगों के नजरिए में ज़रूर बदलाव आएगा.\nफ़िल्म के डायरेक्टर असीम अहलूवालिया के मुताबिक इस फ़िल्म में सच्ची घटनाओं को बैकग्राउंड मे रखकर गवली का चरित्र गढ़ने में कल्पना का सहारा लिया गया है.\nImage caption अरुण गवली (फ़ाइल फोटो)\nगवली से जुड़े हैं कई विवाद\nसाल 2009 में गवली ने जेल में रहते हुए विधानसभा चुनाव लड़ा था. उनकी पार्टी अखिल भारतीय सेना (एबीएस) के सभी अन्य 20 उम्मीदवारों को भी हार का सामना करना पड़ा.\nकई बार हत्या, जबरन वसूली और अपहरण जैसे विभिन्न मामलों को लेकर गिरफ्तार हो चुके अरुण गवली हर बार छूटकर आ जाते थे.\nलेकिन साल 2008 में शिवसेना पार्षद कमलाकर जमसांदेकर की हत्या मामले में अरुण गवली को आजीवन कारावास की सजा सुनाई गई और वो अभी भी नागपुर जेल में हैं.\nइमेज कॉपीरइट Daddy The Movie/Facebook\nImage caption फिल्म में अर्जुन रामपाल\nमैं गैंगस्टर नहीं हू्ं- गवली\nअपने ऊपर लगे आरोपों को लेकर गवली कई बार सफाई दे चुके हैं. उनका कहना है कि मैं गैंगस्टर नहीं हूं, पुलिस मेरे ऊपर आरोप लगाती है.\nएक इंटरव्यू में उन्होंने कहा था, 'जब तक कोर्ट में साबित नहीं हो जाता, आप मुझे गैंगस्टर कैसे कह सकते हैं? मेरा कोई गैंग नहीं है. फिर क्यों मुझे गैंगस्टर कहा जाता है.'\nजब नब्बे के दशक में मुंबई में गैंगवॉर छिड़ा था और साथ ही पुलिस भी अंडरवर्ल्ड के ख़िलाफ़ कार्रवाई कर रही थी, अरुण गवली मुंबई में ही थे. फ़िल्म के पोस्टर्स की टैगलाइन कहती है- द ओनली हू डिड नॉट रन. यानी इकलौता शख्स, जो भागा नहीं.


HomeEditorialभुलाए नहीं भूलता पहले प्यार का अहसास\nETS Jaipur July 28, 2016\nभुलाए नहीं भूलता पहले प्यार का अहसास - प्यार शब्द का जिक्र होते ही लैला मजनू, हीर रांझा, शीरीं फरहाद, रोमियो जुलिअट, सोहनी महिवाल, ढोला मारू आदि का नाम जुबां पर आ जाता है। ये वो नाम हैं जो सदियों से लोगो के जहन में समाये हुए हैं और हमेशा समाये हुए रहेंगें।\nराधा और कृष्ण ने भी प्रेम के पथ पर अग्रसर होकर प्रेम को वो ऊँचाइयाँ दी जहाँ प्रेम को पूजा का दर्जा मिला। आज हम राधाकृष्ण को प्रेम का साक्षात प्रतीक मानकर उनकी पूजा करते हैं। प्रेम की यही ऊँचाई मीराबाई ने छुई थी और कृष्ण प्रेम में दीवानी होकर जहर का प्याला भी पी लिया था और प्रेम के भक्ति रूप को चरितार्थ किया।\nपहला पहला प्यार अदभुध और अकल्पनीय होता है जिसका अहसास वही कर सकता है जिसको कभी प्यार हुआ हो। प्यार चाहे एक तरफा हो या दो तरफा इसकी अमिट छाप जीवन पर्यन्त ह्रदय पर अंकित हो जाती है। जब भी कभी प्रेम का जिक्र छिड़ता है तो अनायास ही पहले प्यार के सुनहरे पल हमारी आँखों के सामने चलायमान हो जाते हैं।\nप्यार की कोई उम्र, कोई जाती, कोई धर्म और कोई देश नहीं होता है। ये किसी भी बंधन को नहीं मानता है। वैसे तो प्यार किसी भी उम्र में हो जाता है परन्तु अल्हड़पन में जो प्यार होता है उसका मीठा मीठा अहसास दिल में हमेशा रहता है।\nप्यार में परिपक्वता न होकर निश्छल अल्हड़ता होनी चाहिए क्योकि परिपक्व होनें पर दिल में कई तरह के संशय पैदा हो जाते हैं और ह्रदय बाल सुलभ निर्मलता खों देता है।\nआखिर प्यार क्या होता है? हमें प्यार हो गया इसका अहसास कैसे होता है? प्यार एक खूबसूरत अहसास का नाम है तथा जो दिल की तमाम सुसुप्त भावनाओं को भड़का देता है।\nप्यार में एक अजीब तरह का आकर्षण, अपनापन और लगाव पैदा होने लगता है। हर वक्त किसी का इन्तजार होता है तथा इस इन्तजार में एक अजीब तरह का दर्द और मजा शामिल होता है।\nकिसी की एक झलक पाने का मन करता है तथा जब वो सामने हो तो दिल धक् से रह जाता है और शर्म के साथ अनोखा मीठा मीठा अहसास होनें लगता है। नजरें बचाकर कनखियों से निहारर्नें का दिल करता है।\nकोई हमें बहुत भोला और मासूम लगनें लगता है तथा जिस पर तन, मन से विश्वास करनें का मन करता है।\nउसके लिए अगर कोई भला बुरा कहे तो खुद को बहुत बुरा लगता है। किसी के लिए दुनिया से लड़ जाने का दिल करता है। किसी के शरीर से नहीं बल्कि किसी की आत्मा से हमें लगाव होता है अर्थात सूरत से नहीं अगर सीरत से लगाव होता है तो वही पहला पहला प्यार होता है।\nप्यार के जरिये वासना की पूर्ति को प्यार नहीं कहा जाता है क्योंकि प्यार में वासना का कोई स्थान नहीं होता। प्यार दो जिस्मों का नहीं दो आत्माओं का मिलन है, यहाँ जिस्मों के मिलन का महत्त्व नगण्य होता है।\nपरन्तु जहाँ जिस्मो के मिलन को प्राथमिकता दी जाती है वहां प्यार का स्थान नगण्य होता है तथा प्यार का नाम लेकर केवल शारीरिक भूख शांत की जाती है। प्रेम की पूर्णता के लिए जिस्मों का मिलन होना जरूरी नहीं है।\nप्रेम में शरीर एक मंदिर के समान तथा आत्मा उसकी मूरत बन जाती है जहाँ सिर्फ और सिर्फ श्रद्धा और विश्वास और पूजा का ही स्थान होता है।\nदुनिया को जब प्यार का पता लग जाता है और विरोध शुरू होता है तब सारे विरोधी दुश्मन के समान प्रतीत होतें हैं। सारी दुनिया ही दुश्मन लगने लग जाती है। पहले प्यार को ज्यादातर लोग शारीरिक आकर्षण मान कर उसको नजरअंदाज करते हैं जबकि यह शारीरिक आकर्षण मात्र नहीं होता है।\nशारीरिक आकर्षण की मंजिल भी सिर्फ और सिर्फ शारीरिक सम्बन्ध होते हैं और उसे प्यार नहीं कहा जा सकता है। अधिकतर शारीरिक आकर्षण किशोरावस्था में होता है।\nप्यार में शारीरिक संबंधों का स्थान शादी से पहले कल्पना से भी परे होता है। प्यार में सबसे प्रमुख स्थान प्रेम पत्रों का होता है। कागज के पन्नो पर अपने दिल के हाल का सजीव चित्रण ही प्रेमपत्र होता है।\nप्रेम पत्रों को मृत्यु पर्यन्त जान से भी ज्यादा संभालकर रखा जाता है। जब भी एक दूसरे की याद सताती है तो इन पत्रों के माध्यम से समीपता का अहसास किया जाता है। पुराने वक्त में प्रेम पत्रों के आदान प्रदान के लिए कबूतरों का सहारा लिया जाता था।\nदुनिया के लिए प्रेम की पूर्णता शादी होती है परन्तु ऐसा सम्पूर्ण सत्य नहीं है। ऐसे बहुत से उदहारण हैं जहाँ प्रेम हुआ परन्तु शादी नहीं हुई और प्रेमी प्रेमिकाएं अमर हो गए, उनका प्रेम अमर हो गया है।\nभुलाए नहीं भूलता पहले प्यार का अहसास Never forget the feeling of love first


मानव भूगोल-प्रकृति एवं विषय क्षेत्र-प्रश्न-उत्तर\n1. नीचे दिए गए चार विकल्पों में से सही उत्तर चुनिए-\n(i) निम्नलिखित कथनों में से कौन-सा एक भूगोल का वर्णन नहीं करता?\nउत्तर- (घ) प्रौद्योगिकी के विकास के फलस्वरूप आधुनिक समय में प्रासंगिक नहीं\n(ii) निम्नलिखित में से कौन-सा एक भौगोलिक सूचना का स्रोत नहीं हैं?\nउत्तर- (ग) चंद्रमा से चट्टानी पदार्थों के नमूने\n(iii) निम्नलिखित में से कौन-सा एक लोगों और पर्यावरण के बीच अन्योन्यक्रिया का सर्वाधिक महत्त्वपूर्ण कारक हैं?\n(ग) लोगों का अनुभव\nउत्तर- (ख) प्रौद्योगिकी\nउत्तर- (ग) स्थानिक संगठन\nउत्तर- मानव भूगोल-अनेक विद्वानों ने मानव भूगोल को परिभाषित किया है, जिनमें कुछ बातें समान हैं। जैसे कि - नव भूगोल के अन्तर्गत प्राकृतिक (भौतिक) तथा मानवीय जगत के बीच अंतर्संबंधों, मानवीय परिघटनाओं के स्थानिक वितरण, उनके घटित होने के कारणों तथा विश्व के विभिन्न भागों में सामाजिक व आर्थिक विभिन्नताओं का अध्ययन किया जाता हैं।\nउत्तर- मानव भूगोल के कुछ उप-क्षेत्र इस प्रकार हैं-व्यवहारवादी भूगोल, सांस्कृतिक भुगोल, लिंग भूगोल, एतिहासिक भूगोल, चिकित्सा भूगोल, निर्वाचन भूगोल,सामाजिक कल्याण का भूगोल, अवकाश का भूगोल, सैन्य भूगोल, संसाधन भूगोल, कृषि भूगोल, पर्यटन भूगोल, विपणन भूगोल तथा उद्योग भूगोल आदि।\n(iii) मानव भूगोल किस प्रकार अन्य सामाजिक विज्ञानों से संबंधित हैं?\nउत्तर- मानव भूगोल काफी प्रकृति अत्यधिक अंतर-विषयक है क्योंकि इसमें मानव और प्राकृतिक पर्यावरण के बीच अन्तर्सम्बन्धो का अध्ययन किया जाता है। अत:-इसका अनेक सामाजिक विज्ञानों से गहरा संबंध हैं; जैसे - सामाजिक विज्ञान, मनोविज्ञान,व जनांकिकीं ,अर्थशास्त्र, आदि।\n(i) मानव के प्राकृतिण की व्याख्या कीजिए।\nउत्तर- आदिम अवस्था में, जब प्रौद्योगिकी का स्तर अत्यंत निम्न था तब मानव, प्रकृति के आदेशों के अनुसार अपने-आपको ढालने के लिए बाध्य था। उस समय मानव के सामाजिक विकास की अवस्था भी आदिम ही थी। मानव की इस प्रकार की अन्योन्यक्रिया कों पर्यावरणीय निश्चयवाद कहा गया। इस अवस्था में प्राकृतिक मानव प्रकृति की सुनता था, उसकी प्रचण्डता से भयभीत होता था और उसकी पूजा करता था।\nविश्व में आज भी ऐसे समाज हैं जो प्राकृतिक पर्यावरण के साथ पूर्णत: सामंजस्य बनाए हुए हैं और प्रकृति एक शक्तिशाली बल व ,पूज्य सत्कार योग्य बनी हुई है। अपने सतत् पोषण हेतु मनुष्य प्राकृतिक संसाधनों पर प्रत्यक्ष रूप से निर्भर है। ऐसे समाजों में भौतिक पर्यावरण माता-प्रकृति का रूप धारण किए हुए है। किंतु-समय के साथ लोग अपने पर्यावरण और प्राकृतिक बलों को समझने लगते हैं। अपने अर्जित ज्ञान के बल पर तकनीकी कौशल विकसित करने में समर्थ होते जाते हैं। इस तरह सामाजिक और सांस्कृतिक विकास के साथ लोग और अधिक सक्षम प्रौद्योगिकी का विकास करते हैं। वे अभाव की अवस्था से स्वतंत्रता की ओर अग्रसर होते हैं। वास्तव में, पर्यावरण से प्राप्त संसाधन ही संभावनाओं को जन्म देते हैं। मानवीय क्रियाएँ सांस्कृतिक भू-दृश्य की रचना करती हैं, जिनकी छाप प्राकृतिक वातावरण पर सर्वत्र दिखाई पड़ती है। इस तरह प्रकृति का मानवीकरण होने लगता है।\nउत्तर- मानव भूगोल ,भूगोल की दो प्रमुख शाखाओं में से एक है। वास्तव में भूगोल का मुख्य सरोकार ही पृथ्वी को मानव के घर के रूप में समझना और उन सभी तत्वों का अध्ययन करना है, जिन्होंने मानव को पोषित किया है। मानव भूगोल में प्राकृतिक तथा मानवीय परिघटनाओं के स्थानिक वितरण,मानवीय जगत के बीच अंतर्सम्बन्धों, उनके घटित होने के कारणों तथा विश्व के विभिन्न भागों में सामाजिक और आर्थिक विभिन्नताओं का अध्ययन करते हैं।\nसामाजिक विज्ञानों के अध्ययन का केंद्र ही मानव होता है। उसकी व उसके विकास क्रम में उसके द्वारा की गई अन्योन्यक्रियाओं के परिणामस्वरूप विभिन्न सामाजिक विज्ञानों की उत्पति संभव हो सकी हैं जैसे कि समाजशास्त्र, मनोविज्ञान, मानव विज्ञान, कल्याण अर्थशास्त्र, जनांकिकीय अध्ययन, इतिहास, महामारी विज्ञान, सैन्य विज्ञान, लिंग अध्ययन, नगर व ग्रामीण नियोजन,नगरीय अध्ययन व नियोजन, राजनीति विज्ञान,अर्थशास्त्र, संसाधन अध्ययन, कृषि विज्ञान, औद्योगिक अर्थशास्त्र, व्यावसायिक अर्थशास्त्र व वाणिज्य, पर्यटन व यात्रा प्रबंधन तथा अन्तरांगाष्ट्रीय व्यापार आदि। इस तरह ज्ञान के विस्तार के साथ मानव भूगोल के नए उप-क्षेत्रों का विकास होता रहा हैं।


मां के दूध के लिए कितना फायदेमंद है? शतावरी - shatavari ke fayde - othershealth - OthersHealth\nमां के दूध के लिए कितना फायदेमंद है? शतावरी – shatavari ke fayde – othershealth\nआयुर्वेद में मां के दूध को अमृत बताया गया है. इसके अनुसार स्तनपान करने वाले शिशु दीर्घायु होते हैं और रोगों से बचे रहते हैं. आयुर्वेद में मां के दूध को बढ़ाने के लिए भी कई औषधियां मौजूद है. शतावरी भी उनमें से एक प्रमुख है.\nNext articleमां व शिशु के लिए जरूरी है प्रेग्नेंसी के ये टेस्ट – pregnancy test in Hindi – othershealth\nmohit8677jai@gmail.com - May 3, 2020 0\nतुलसी के 50 ऐसे लाभ जिसे जानकर आप दंग रह जाएंगे – Tulsi benefits – othershealth\nmohit8677jai@gmail.com - March 5, 2020 0\nTulsi ke fayde तुलसी के फायदे Tulsi benefits in Hindi क्या आप को पता है तुलसी के फायदे किया किया है, अगर हां तो अच्छी बात...\nMotapa Kam kaise Kare? मोटापा कम कैसे करें – othershealth\nmohit8677jai@gmail.com - February 23, 2020 0\nMotapa आजकल की भागदौड़ भरी जिंदगी में बहुत सारे लोग ऐसे हैं जो अपने शरीर का ध्यान रख नहीं पाते हैं. इस कारण से उन्हें...


रोहित शर्मा की पत्नी ने युजवेंद्र चहल को फोटो से किया क्रॉप, चहल ने सोशल मीडिया पर उठाया सवाल - himachal xpress\nरोहित शर्मा की पत्नी ने युजवेंद्र चहल को फोटो से किया क्रॉप, चहल ने सोशल मीडिया पर उठाया सवाल\nVivek Jaiswal — September 22, 2019 comments off\nभारतीय क्रिकेटर युजवेंद्र चहल ने शनिवार को सोशल मीडिया पर कुछ ऐसा किया जिसे सुनकर आपकी हंसी नहीं रूकेगी. उनकी भिड़ंत रोहित शर्मा की पत्नी रितिका सजदेह के साथ मजाक में हो गई. ऐसा तब हुआ जब सजदेह ने सोशल मीडिया पर अपनी एक फैमिली फोटो अपलोड की. उन्होंने कैप्शन लिखा ‘रियूनाइटेड.’ इसके तुरंत बाद चहल ने कमेंट किया कि उन्हें इस फोटो से क्रॉप कर दिया गया है.\nचहल ने लिखा, ” आपने मुझे क्रॉप क्यों किया भाभी.” इसके बाद चहल ने इमोजी का भी इस्तेमाल किया. इसके तुरंत बाद सजदेह ने जवाब दिया और कहा कि तुम्हारी कूलनेस इस फोटो पर कब्जा कर रही थी.\nबता दें कि ये तस्वीर अब काफी वायरल हो रही है और फैंस को भी दोनों के कमेंट्स काफी पसंद आ रहे हैं. एक फैन ने इस फोटो पर कमेंट किया कि चहल को इसलिए क्रॉप किया गया है क्योंकि तुम कबाब में हड्डी हो.\nबता दें कि युजवेंद्र चहल उन खिलाड़ियों में से हैं जो रोहित के काफी करीब हैं. वो कई बार रोहित को रोहिता शर्मा भी बुलाते हैं. एक बार तो चहल ने रोहित की तस्वीर पर कमेंट कर कहा था कि, ‘मिस यू रोहिता शर्मा.’ इसके बाद उनकी पत्नी ने जवाब दिया था कि अब रोहित मेरे हो चुके हैं.\nPrevious Article टाइटंस-पटना का रोमांचक मुकाबला टाई पर खत्म, प्रो कबड्डी लीग के इतिहास में पहली बार हुआ ऐसा\nNext Article जेएससीए चुनाव में वोट नहीं डाल पाए धोनी, ये है बड़ी वजह – ms dhoni did not vote jsca elections msd honorary member but does not have voting power tspo


खबरीलाल न्यूज_Khabrilal News: बलिका वधू के कारण ही मेरी पहचान है: नेहा मार्दा\nनई दिल्ली। कलर्स चैनल के लोकप्रिय धारावाहिक बालिका वधू से सुर्खियों में आने वाली अभिनेत्री गहना यानि नेहा मार्दा के बारे में बहुत कम लोग जानते होगे कि वे एक कुषल डांसर भी है। उन्होंने मात्र9साल की उम्र में ही कथक और भरत नाटयम् की शिक्षा ग्रहण की। अगर हम बात करे उनके टीवी से रिष्तें की तो, छोटे पर्दे से भी उनका पुराना रिश्ता रहा है। उन्होंने टीवी पर अपनी पारी की शुरूआत की डांस शो बुगी बूगी से की थी। सो इस इन्हें शो से नेहा को एक पहचान तो मिली, लेकिन वे अभिनय के क्षेत्र में अपने पैर जमाना चाहती थी। उनकी मेहनत रंग लाई और उनको धारावाहिक जो इश्क की मर्जी वो रब की मार्जी, साथ रहेगा, और एक थी राजकुमारी से जुडने का मौका मिला। अलग अलग शो में विविधापूर्ण किरदारों को निभाते हुए अगला पडाव था, बालिका वधू। इसमें दो राय नहीं की आज नेहा की अपनी पहचान बालिका वधू से ही है। लंबे अंतराल से प्रसारित इस धारावाहिक की कहानी में अब फेर बदल किया जा चुका है। नई कहानी के अनुसार नेहा अब पांच साल के बच्चे की मां के किरदार में है। वे क्या सोचती है अपने इस नए किरदार को लेकर। जानते है उनकी जुबानी। नेहा से गहना के रूप में पहचान देने वाले धारावाहिक बालिका वधू में आया लीप को लेकर क्या सोचती है ? धारावाहिक में गहना के किरदार की उम्र शुरुआत में 15 साल थी और पांच साल बाद गहना 21 साल की हो गई है। हालांकि लीप के बाद मेरे रोल में कुछ खास बदलाव तो नहीं आया। यहां तक कि मेरा कॉस्ट्यूम भी पहले जैसा ही है। लेकिन कहानी में आए बदलाव के चलते अब पांच साल के बच्चे की मां का रोल करना थोड़ा अलग लगता है।कहानी में आए बदलाव के बाद तो आपके समाने कई चुनौतियां रही होगी। खास करके नदूं को लेकर ? आपका कहना बिलकुल ठीक है। कि किसी नये किरदार के साथ काम करना अपने आप में ही चैलेंज होता है। नंदू के साथ केमिस्ट्री सेट करने करने में मुझे थोड़ा जरूर समय लगा। लेकिन बाद में सब ठीक हो गया। इसके लिए में अक्सर उसके साथ खेलती थी, बातें करती थी और चॉकलेट देकर उसे खुश करती थी।\nआपकी बातों से लगता है कि बच्चों में आपकी कम ही दिलचस्पी रही है ?\nआपने सही बात पकडी। मुझे बच्चों से हमेशा से ही कुछ खास लगाव नहीं रहा है। मैं उनके साथ कुछ समय तो बिता सकती हूं। लेकिन पूरा दिन उनके साथ गुजारना मेरे लिए एक चैलेंज है। सेट पर भी मुझे इसी प्रकार की परेशानियों से जूझना पडा था। लेकिन अब मेरे और नंदू के बीच स्क्रीन केमिस्ट्री अच्छी है।\nइतनी कम उम्र में मां का रोल करना मेरी इच्छा के खिलाफ है। लेकिन इस किरदार को करने के पीछे गहना के प्रति मेरा लगाव ही है। क्योंकि आज मेरी पहचान ही बालिका वधू के कारण है। रही बात भविष्य की तो यह तो उस समय ही बताएगा कि उस समय पैदा हुई परिस्थितियां से कैसे निबटता जाए। चर्चा होती थी कि आपका लगाव अविनाश की अपेक्षा अविका से ज्यादा रहा है।\nलेकिन उनकी गैर मौजूदगी के बाद कैसा लगता है?\nमैं दोनों को बहुत मिस करती है। सच कहूं, अविका एक हार्ड कोर प्रफेशनल एक्टर रही हैं और वो मुझे कभी बच्ची लगी ही नहीं। उसके विपरीत अविनाश का व्यवहार टिपिकल बच्चों की तरह था वैसे भी पर्सनल लेवल पर हम ज्यादा टच में नहीं है।\nउनकी जगह लेने वाले शशांक और प्रत्यूशा के साथ कैसी केमिस्ट्री है आपकी ?\nप्रत्यूशा से मेरी बहुत जमती है, हालांकि प्रत्यूशा छोटी दिखती हैं, लेकिन उनका दिमाग बड़ों की तरह है। वहीं शशांक हर बात में थोड़े से कंफ्यूज रहते हैं। इस सबके बाद भी हम तीनों ही एक दूसरे की कंपनी एन्जॉय करते है।\nविभा के बारे में क्या कहेगी तो भी आपके करीब रही है ?\nविभा इन दिनों जीटीवी का एक धारावाहिक कर रही है। लेकिन जब वो हमारे साथ थी वो एक बीते जमाने की बात हो चुकी है मैं विभा के बारे में कोई कमेंट नहीं करना चाहती। फिल्हाल उससे मेरी कोई बातचीत नहीं है और न ही मैं उनसे कोई रिलेशन रखना चाहती हूं।\nइसकी कोई खास वजह ?\nये मेरा अपना निर्णय है बस और कुछ नहीं।\nआप एक अच्छी डांसर है, लेकिन आपको अपनी कला दिखाने का मौका नहीं मिल रहा है ?\nअसल में रियल्टी शो में कलाकार अपनी प्रतिभा दिखा सकता है। लेकिन बालिका वधू की व्यस्तता के चलते समय मिल ही नहीं रहा है।\nआपने कई धारावाहिक किये लेकिन पहचान मिली बालिका वधू से ?\nबालिका वधू करैक्टर बैंसड धारावाहिक है। मेरा मानना है कि हर इंसान को लाईफ में एक मौका तो मिलता कुछ कर दिखाने का और मुझे मौका मिला बालिका वधू की गहना किरदार के द्वारा। लेकिन ऐसा भी नही है कि मेरे दूसरे धारावाहिक को दर्षकों द्वारा ना पंसद किया गया हो।\nतो फिल्में करने का मूड है?\nहॉ, कुछ दक्षिण भारतीय फिल्मों के प्रस्ताव तो आए थे। लेकिन फिलहाल मेरा लक्ष्य बालिका वधू ही है।\n, (प्रेम बाबू शर्मा), दिल्ली\nआपको नहीं लगता कि मां टाईप्ड भूमिका के बाद आने वाला समय आपके लिए चुनौतीपूर्ण हो जायेगा?\nPosted by amitsaini saini at 6:29 AM


डिजिटल किचन स्केल का उपयोग कैसे करें: डिजिटल स्केल के साथ कुकिंग और बेकिंग के लाभ - खाना\nमुख्य खाना डिजिटल किचन स्केल का उपयोग कैसे करें: डिजिटल स्केल के साथ कुकिंग और बेकिंग के लाभ\nडिजिटल किचन स्केल का उपयोग कैसे करें: डिजिटल स्केल के साथ कुकिंग और बेकिंग के लाभ\nचाहे आप हर रात रात का खाना पकाएँ या कभी-कभार मौज-मस्ती के लिए बेक करें, हर घर का शेफ डिजिटल किचन स्केल होने से फायदा उठा सकता है। यह न केवल आपका . बनाता है मापन अधिक सटीक, लेकिन यह तैयारी और सफाई के समय में भी कटौती करता है। इस बारे में और जानें कि डिजिटल पैमाने का उपयोग कैसे करें और यह रसोई में आपकी कैसे मदद कर सकता है।\nडिजिटल स्केल क्या है?\nरसोई में डिजिटल स्केल का उपयोग करने के6कारण\nआपको डिजिटल स्केल के लिए अपने मापने वाले कप को क्यों छोड़ना चाहिए?\nडिजिटल स्केल को कैलिब्रेट करने के लिए5टिप्स\nडिजिटल पैमाना एक मापने वाला उपकरण है जो किसी वस्तु के वजन को पढ़ता और प्रदर्शित करता है। एनालॉग बैलेंस स्केल के विपरीत, डिजिटल स्केल एक उच्च-गुणवत्ता वाला पैमाना होता है जो अधिक सही वेट रीडिंग देता है। एक शेफ एक डिजिटल किचन स्केल का उपयोग करता है, जिसे डिजिटल ग्राम स्केल भी कहा जाता है, किसी घटक के वजन या द्रव्यमान को मापने के लिए, पाउंड, ग्राम, द्रव औंस या मिलीलीटर में व्यक्त किया जाता है। आम तौर पर, डिजिटल किचन स्केल छोटे, हल्के होते हैं, और किचन काउंटर पर बहुत कम जगह लेते हैं। पॉकेट डिजिटल स्केल जैसे कुछ स्केल, चलते-फिरते उपयोग करने के लिए काफी छोटे होते हैं।\nएक सपाट सतह पर एक डिजिटल पैमाना सबसे अच्छा काम करता है। जब किसी वस्तु को डिजिटल पैमाने पर रखा जाता है, तो उसका वजन उसके आंतरिक तनाव गेज को विकृत कर देता है। स्केल उस विरूपण की मात्रा को विद्युत सिग्नल में परिवर्तित करता है, डिजिटल कनवर्टर के माध्यम से सिग्नल चलाता है, और स्केल के डिस्प्ले पर वजन दिखाता है।\nएक डिजिटल किचन स्केल आपके खाना पकाने और बेकिंग को निम्नलिखित तरीकों से बेहतर बना सकता है:\nनिरंतरता और सटीकता बनाए रखें : डिजिटल तराजू सटीक संघटक माप प्रदान करते हैं। बेकिंग के लिए प्रेसिजन विशेष रूप से महत्वपूर्ण है, जो रासायनिक प्रतिक्रियाओं पर बहुत अधिक निर्भर करता है जिसके लिए पकवान को ठीक से बनाने के लिए प्रत्येक घटक के सटीक माप की आवश्यकता होती है।\nमाप परिवर्तित करें : यदि कोई नुस्खा 100 ग्राम आटे की मांग करता है, लेकिन आप मीट्रिक प्रणाली से परिचित नहीं हैं, तो एक डिजिटल पैमाना आपके लिए रूपांतरण गणित आसानी से कर सकता है।\nव्यायाम भाग नियंत्रण : बहुत से लोग स्वस्थ जीवन शैली के हिस्से के रूप में खाने से पहले अपने हिस्से को मापते हैं। एक डिजिटल पैमाना भोजन को परोसने के आकार के अनुसार मापना और विभाजित करना आसान बनाता है।\nपोषण संबंधी जानकारी को मापें : वजन के अलावा, कुछ अधिक उन्नत डिजिटल किचन स्केल में पोषण संबंधी डेटा प्रदर्शित करने की क्षमता भी होती है, जिसमें भोजन में कैलोरी, सोडियम, प्रोटीन, वसा, कार्बोहाइड्रेट, कोलेस्ट्रॉल और/या फाइबर की संख्या शामिल होती है।\nपेय पदार्थ मिलाएं : कॉफी से . तक कॉकटेल , एक डिजिटल पैमाना आपके पेय के अनुपात को ठीक से प्राप्त करने में मदद करता है। कॉम्प्लेक्स ड्रिंक्स को मिलाने के लिए एक स्थिर हाथ, एक सही डालना और बार उपकरण जैसे शॉट ग्लास या जैगर की आवश्यकता होती है। तरल अवयवों का अनुमान लगाने के बजाय, एक डिजिटल पैमाना सुनिश्चित करता है कि आपके पास प्रत्येक पेय घटक का सटीक सही अनुपात होगा, इसलिए इसका स्वाद सही होगा।\nकम व्यंजनों का प्रयोग करें . डिजिटल पैमाने का उपयोग करने के सबसे कुशल लाभों में से एक यह है कि आप अपनी सभी सूखी सामग्री को एक कटोरे में माप सकते हैं। बस हर नए घटक के साथ पैमाने को वापस 0.00 पर रीसेट करें और उसके अनुसार मापें। सफाई अधिक तेज़ी से होगी, क्योंकि आपको उतने कटोरे, मापने वाले कप और मापने वाले चम्मच नहीं धोने होंगे।\nसबसे सटीक परिणामों के लिए, अपने मापने वाले कपों को डिजिटल पैमाने पर बदलें। यह सुनिश्चित करने का सबसे विश्वसनीय और सटीक तरीका है कि आपके माप ठीक वैसे ही हैं जैसे आपको उनकी आवश्यकता है। डिजिटल स्केल गीले और सूखे दोनों अवयवों को सटीक रूप से मापते हैं। जबकि तरल सामग्री एक सुसंगत मात्रा में मापती है, चाहे कुछ भी हो, सूखी सामग्री नहीं होती है; वे आसानी से संकुचित हो जाते हैं, जिसका अर्थ है कि उनकी मात्रा उन कारकों के आधार पर बदल सकती है जैसे मापने वाले कप के अंदर वे कितने कॉम्पैक्ट हैं या यहां तक कि क्षेत्र में आर्द्रता भी। इस प्रकार, एक डिजिटल पैमाना सुनिश्चित करता है कि आपको सूखे मापने वाले कप और तरल मापने वाले कप दोनों के उपद्रव के बिना दोनों प्रकार की सामग्री के लिए एक सटीक रीडिंग प्राप्त हो।\nयह सुनिश्चित करने के लिए कि आप सटीक रीडिंग और सटीक माप प्राप्त कर रहे हैं, अपने डिजिटल पैमाने को नियमित आधार पर कैलिब्रेट करना महत्वपूर्ण है। अंशांकन प्रक्रिया के बारे में इन युक्तियों को ध्यान में रखें:\nसमतल, समतल सतह पर कैलिब्रेट करें . इसके परिणामस्वरूप अधिक सटीक पठन होगा।\nग्रिपिंग पैड का इस्तेमाल करें . यह उन कंपनों को अवशोषित करने में मदद करेगा जो आपके पठन को बाधित कर सकते हैं। एक माउस पैड भी काम करता है।\nमालिक के मैनुअल की जाँच करें . अपने विशिष्ट मेक और मॉडल को कैलिब्रेट करने के तरीके के बारे में विस्तृत निर्देशों के लिए स्वामी के मैनुअल को देखें।\nअंशांकन भार का प्रयोग करें . वैकल्पिक रूप से, कैलिब्रेशन टेस्ट वेट या किसी अन्य ऑब्जेक्ट को स्केल पर एक ज्ञात वज़न के साथ रखें ताकि यह सुनिश्चित हो सके कि यह ठीक से कैलिब्रेटेड है।\nनियमित रूप से जांचना . आपको अपने डिजिटल पैमाने को कितनी बार कैलिब्रेट करने की आवश्यकता है, यह इस बात पर निर्भर करेगा कि आप इसका कितनी बार उपयोग करते हैं। आम तौर पर, एक अच्छा नियम यह है कि आप इसे रेसिपी बनाने के लिए उपयोग करना शुरू करने से पहले इसे कैलिब्रेट कर लें। अनुशंसित अंशांकन आवृत्ति मॉडल से मॉडल में भिन्न हो सकती है, इसलिए अधिक विशिष्ट अनुशंसा के लिए स्वामी के मैनुअल की जांच करें।\nसंगीत में एक प्रमुख हस्ताक्षर क्या है\nदिसंबर राशि क्या है?\nसंगीत में विभिन्न प्रकार की लय


आयुष्मान भारत के स्वास्थ्य डाटा के प्रबंधन से जुड़ी आभा मोबाइल ऐप का नया संस्करण जारी - Khabarworld\nआयुष्मान भारत के स्वास्थ्य डाटा के प्रबंधन से जुड़ी आभा मोबाइल ऐप का नया संस्करण जारी\nनई दिल्ली, 24 मई (हि.स.)। आयुष्मान भारत डिजिटल मिशन के अंतर्गत स्वास्थ्य रिकॉर्डों के रखरखाव के लिए राष्ट्रीय स्वास्थ्य प्राधिकरण ने ‘आभा’ मोबाइल एप्लीकेशन को संशोधित किया है। आयुष्मान भारत स्वास्थ्य खाता यानी आभा मोबाइल एप्लीकेशन को और व्यावहारिक बनाया गया है तथा उपयोगिता में सुधार के लिए नया यूज़र इंटरफेस (यूआई) जोड़ा गया है।\n4 लाख से अधिक लोगों ने किया डाउनलोड\nआभा एप को पहले एनडीएचएम हेल्थ रिकॉर्ड्स एप के नाम से जाना जाता था। यह गूगल प्ले स्टोर पर उपलब्ध है। अब तक इसे4लाख से अधिक बार डाउनलोड किया जा चुका है। आभा के उन्नत संस्करण में नया यूज़र इंटरफेस (यूआई) है और उसमें अन्य व्यावहारिक चीजों को जोड़ा गया है, ताकि लोग किसी भी समय और कहीं भी अपना स्वास्थ्य रिकॉर्ड देख सकें। आप मौजूदा आभा एप को इस्तेमाल करने वाले पुराने संस्करण की जगह नये संस्करण को अपडेट कर सकते हैं।\nकोई भी बना सकता है अपना आभा एड्रेस\nआभा मोबाइल एप्लीकेशन पर कोई भी व्यक्ति आभा एड्रेस यानि यूजर नेम बना सकता है। आसानी से याद रखने वाले यूज़र-नेम को 14 अंक के आभा नंबर से जोड़ा जा सकता है। यह नंबर ऐप अपने आप तैयार कर देगा। मोबाइल एप्लीकेशन के जरिये उपयोगकर्ता एबीडीएम आधारित स्वास्थ्य सुविधा में तैयार स्वास्थ्य रिकॉर्डों को जोड़ सकता है तथा अपने स्मार्टफोन पर देख सकता है।\nइस एप्लीकेशन में यह भी सुविधा है कि स्वास्थ्य सम्बंधी जो रिकॉर्ड एबीडीएम आधारित हेल्थ लॉकरों में रखे हैं, उन्हें भी डिजिटल रूप में इससे जोड़ा जा सकता है, जैसे उपचार रिपोर्ट, डॉक्टर के दवाई के पर्चे, कोविन टीकाकरण प्रमाणपत्र आदि। इन सबको एबीडीएम नेटवर्क के जरिये सम्बंधित उपयोगकर्ता की मंजूरी के बाद जोड़ा जा सकता है।\nइसके अलावा, आभा मोबाइल एप्लीकेशन में नई व्यावहारिक चीजें हैं, जैसे एडिट प्रोफाइल, आभा नंबर को आभा एड्रेस के साथ लिंक और अन-लिंक करना। इसके अलावा फेस ऑथेंटिकेशन, फिंगरप्रिंट, बायोमेट्रिक द्वारा लॉग-इन और पंजीकरण संबंधी एबीडीएम आधारित सुविधा काउंटर पर क्यूआर कोड की स्कैनिंग सुविधाओं को भी जल्द शुरू किया जाएगा।\nस्वास्थ्य का पूरा विवरण होगा उपलब्ध\nआभा मोबाइल ऐप के बारे में जानकारी देते हुए राष्ट्रीय स्वास्थ्य प्राधिकरण के सीईओ डॉ. आरएस शर्मा ने कहा कि आभा ऐप नागरिकों को अपना समग्र स्वास्थ्य रिकॉर्ड रखने की सुविधा देगा। मरीज अपने आभा एड्रेस की मदद से सैकंडों में अपने स्वास्थ्य रिकॉर्ड तक पहुंच सकते हैं। इसके कारण उन्हें बहुत सुविधा हो जायेगी। यह उन्हें एक ही स्थान पर उनके स्वास्थ्य का पूरा विवरण उपलब्ध करा देगा तथा कहीं भी, कभी भी अपने स्वास्थ्य रिकॉर्ड को साझा करने में उनकी मदद करेगा। इससे उनके रिकॉर्ड के खो जाने का अंदेशा नहीं रहेगा। उन्होंने बताया कि लोगों की स्वास्थ्य संबंधी जानकारी पूरी तरह से सुरक्षित होगी।\nPrevious मोदी-बाइडेन वार्ता : निवेश और उच्च प्रौद्योगिकी सहयोग पर जोर\nNext पुस्तकालय को डिजिटल बनाने के लिए एमएस काॅलेज-ब्रावो फाउंडेशन के बीच हुयी सहमति


unique initiative started in Sirsa Six prisoners voice will be heard on radio in jail\nसिरसा में जेल में रेडियो पर सुनाई देगी छह बंदियों की आवाज, शुरू की गई अनोखी पहल\nतिनका-तिनका फाउंडेशन की ओर से सिरसा जेल में रेडियो स्टेशन बनाए जाने का कार्य अंतिम चरण में है\nहरियाणा प्रदेश की तीन जेलों में तिनका-तिनका फाउंडेशन की संस्थापक डा. वृतिका नंदा की संकल्पना से रेडियो संचालित हुए। इसी सात जनवरी में पानीपत फरीदाबाद अंबाला की सेंट्रल जेल में रेडियो स्टेशन का उद्घाटन हुआ है। इसमें बंदी नशे के प्रति जागरुक करेंगे\nManoj KumarWed, 14 Apr 2021 05:56 PM (IST)\nसिरसा, जेएनएन। सिरसा जेल में रेडियो पर इसी जेल के छह बंदियों की आवाज जल्द सुनाई देगी। पहले नौ बंदियों का आॅडिशन लिया गया था और अब दूसरे दौर में आॅडिशन देकर छह बंदियों का चयन कर लिया गया है जो जेल रेडियो पर आयोजित होने वाले कार्यक्रमों का संचालन करेंगे। जिनमें से चार बंदी आजीवन कारावास की सजा काट रहे हैं।\nप्रदेश की तीन जेलों में तिनका-तिनका फाउंडेशन की संस्थापक डा. वृतिका नंदा की संकल्पना से रेडियो संचालित हुए। इसी सात जनवरी में पानीपत, फरीदाबाद, अंबाला की सेंट्रल जेल में रेडियो स्टेशन का उद्घाटन हुआ है। जेल मंत्री रणजीत सिंह, अतिरिक्त मुख्य सचिव राजीव अरोड़ा व जेल महानिदेशक के.सरलराज ने इन रेडियो स्टेशनों का उद्घाटन किया। अब दूसरे चरण में रोहतक, गुरुग्राम व केंद्रीय कारागार प्रथम हिसार को शामिल किया गया। तीसरे चरण में सिरसा, सोनीपत, जींद, झज्जर व यमुनानगर जेल को शामिल किया गया है।\n2019 में आगरा जेल से हुई थी शुरूआत\nजेल अधीक्षक शेर सिंह ने बताया कि तिनका-तिनका फाउंडेशन की संस्थापक डा. वृतिका नंदा ने 2019 में आगरा जेल से जेल रेडियो की शुरूआत की थी। तिनका मॉडल आफ प्रीजन रिफार्म के तहत जेलों में रेडियो लाए जाने का संगठन काम कर रहा है। वृतिका नंदा दिल्ली विश्वविद्यालय के लेडी श्रीराम कालेज में पत्रकारिता विभाग की प्रमुख हैं और बंदियों के सुधार के लिए कार्यक्रम चला रही हैं।\nरोहतक में जिला परिषद के निवर्तमान चेयरमैन सतीश भालौठ का कोरोना से हुआ निधन\nमई के प्रथम सप्ताह में हर बैरक में ये है रेडियो जेल सुनाई देगा\nजेल अधीक्षक ने बताया कि तिनका-तिनका फाउंडेशन के सहयोग से जेल रेडियो की तैयारियां चल रही हैं। साउंड प्रूफ कमरा बनाया जा रहा है। प्रत्येक बैरक तक उपकरण लगाए जा रहे हैं। यह रेडियो स्टेशन केबल के माध्यम से संचालित होगा। फ्रिक्वेंशी पर आधारित नहीं है। जेल की सभी 18 बैरक में कार्यक्रम सुनाई देगा। सुबह-शाम दोनों वक्त कार्यक्रम प्रसारित होगा।\nनशा जागरूकता पर रहेगा फोकस\nजेल अधीक्षक शेर सिंह ने बताया कि सिरसा जेल में इस समय एक हजार बंदी हैं। जिनमें से आधे से ज्यादा नशा तस्करी के मामले में जेल आए हैं। डा. वृतिका नंदा के प्रयास से अब नशा विरोधी जागरूकता मुहिम को चलाएंगे। बंदियों के सुधारीकरण को लेकर वे पहले से कार्य कर रहे हैं और नशा मुक्ति के इस अभियान में भी उनका संगठन मिलकर काम करेगा। रेडियो के कार्यक्रम इस तरह से तय किए जाएंगे कि उसका मुख्य फोकस ही नशा जागरूकता पर हो। प्रेरक प्रसंग, संस्मरण व उन कहानियों को भी सम्मिलित किया जाएगा जो छोटी सी बात जीवन बदलने में महत्वपूर्ण हो। बंदी यहां से निकले तो अच्छे रास्ते पर चले।\n# Voice of six prisoners will be heard on jail radio\n# unique initiative started in Sirsa for prisoners\n# radio program will be in jail\n# जेल में रेडियो पर सुनाई देगी बंदियों की आवाज\n# सिरसा में शुरू हुई अनोखी पहल


T-Shirt Printing Small Scale Business:\nअपना खुद टीशर्ट प्रिंटिंग बिज़नस शुरू करने के लिए आपके पास कोई Skills तो नहीं लेकिन फिर अपने Computer, Designing के बारे में थोडा जानकारी होनी चाहिए. क्योकि अगर आपने गलत Designing कर दिया तो आपका एक टीशर्ट खराब हो जायेगा. इसलिए पहले आप Photoshop के बारे में थोडा YouTube या किसी Training Center से थोड़ी जानकारी हासिल कर ले.\nजाने कैसे एक भिखारी आज 30 करोड़ की कंपनी चला रहा है\n6000 रुपये की लागत से कॉफ़ी मग प्रिंटिंग बिज़नस स्टार्ट करे\nT-Shirt Printing Business में कितना खर्च आयेगा:\nT-Shirt Printing Small Scale Business शुरू करने के लिए करीब 40 से 50 हज़ार रुपये का खर्चा आयेगा. क्योकि इसके लिए कुछ जरुरी Equipment होते है जिनके बिना यह Business शुरू नहीं किया जा सकता है. मैंने यहाँ पर इस Business में होने वाले Total खर्चे के एक लिस्ट तैयार किया है जो इस प्रकार है.\nT-Shirt Printing Machine 15*15 - Price: 12,000 रुपये\nTeflon Sheet2Pcs- Price: 800 रुपये\nTape 20mm Price: 300 रुपये\nSublimation Paper 100 pcs: Price 300 रुपये\nL 805 Printer : Price 16, 800 रुपये\nप्लेन T-Shirt 100 Pcs : Price 3000 से 9000 रुपये\nColor Inc :Price 2100\nComputer : Price 15000 से 25000\nये सभी सबसे Basic जरूरते है T-Shirt Business Start करने के लिए, अगर आप T-Shirt Printing Small Scale Business शुरू करना चाहते है तो आपके पास कम से कम ये सारी चीज़े होनी चाहिए.\nT-Shirt Printing कैसे करे और इस Business के लिए कितने लोग चाहिए:\nअगर आप एक T-Shirt Printing Machine ले रहे है तो आप अकेले इस Business को operate कर सकते है और दिन 20 से 50 T-Shirt Print कर सकते है. टीशर्ट प्रिंट करना बहुत आसान है क्योकि टीशर्ट प्रिंटिंग मशीन एकदम आटोमेटिक होता है यह हर 70 Second में एक T-Shirt Print करता है.आप इस विडियो को देख कर और अच्छे से समझ सकते है.\nT-Shirt Printing Business में कितना फायदा है:\nएक Best Quality के T-Shirt बनाने के लिए 70 से 100 रुपये का खर्च आता है और Market में इसका Price 250 रुपये से 600 रुपये तक होता है और अगर कोई Custom Print T-Shirt बनाने के कहता है तो इसके लिए और पैसे मिलते है. जैसे की किसी कॉलेज, Sport Company या किसी और ग्रुप. T-Shirt Business में आपको Marketing के लिए भी ज्यादा मेहनत करने की ज्यादा जरुरत नहीं है. अगर आप Small Scale पर काम करते है तो आप खुद से Sell कर सकते है और अगर Large Scale पर काम Start करते है तो आप बड़े seller से Contact कर सकते है.


एक हाथ में कुदाल, दूजे में कॉपी-किताब, गन्ना मजदूरों के बच्चों के लिए खेत में ही खुली पाठशाला – Fresh samachar\nएक आंकड़े के मुताबिक, केवल महाराष्ट्र के सूखाग्रस्त बीड जिले से5लाख मजदूर पश्चिमी महाराष्ट्र, कर्नाटक और तमिलनाडु में मजदूरी करने जाते हैं.\nसांगली, महाराष्ट्र: गन्ना खेतों में काम करने वाले लाखों मज़दूरों के बच्चे हर साल पलायन की वजह से पढ़ाई नहीं कर पाते हैं लेकिन अब महाराष्ट्र (Maharashtra) के सांगली जिले में इन बच्चों के लिए खेतों में ही स्कूल की शुरुआत की गई है, ताकि इनकी पढ़ाई अधूरी ना रह जाए. हर साल दिवाली के बाद लाखों की तादाद में विदर्भ और मराठवाड़ा से लोग पश्चिमी महाराष्ट्र के गन्ना खेतों में मजदूरी करने आते हैं और करीब6महीने वो इन्हीं खेतों में रहते हैं. आमतौर पर जोड़े में आने वाले मज़दूर अपने साथ अपने बच्चों को भी लेकर आते हैं जो इन्हीं खेतों में रहते हैं. अपने गांवों में काम नहीं होने की वजह से लोग हर साल इसी तरह पलायन करने को मजबूर हैं जिसका ख़मियाज़ा उन मजदूर परिवार को बच्चों को भी भुगतना पड़ता है, जिनकी पढ़ाई अधूरी रह जाती है. ऐसे में अब सांगली जिले में इन बच्चों को पढ़ाने के लिए खेत में ही स्कूल खोले जा रहे हैं, ताकि इनकी पढ़ाई अधूरी ना रह जाए.\nमहिला एवं बाल कल्याण विभाग, आटपाडी की सभापति भूमिका बेरगल ने कहा, बच्चों को प्राथमिक शिक्षा देने के लिए हम आंगनवाड़ी सेविकाओं की मदद ले रहे हैं. खेत में ही पेड़ के नीचे इन बच्चों को पढ़ाई के साथ स्वच्छता और दूसरी चीजों की जानकारी दी जा रही है.\nबेरगल ने कहा कि अगर बच्चे पढ़ाई करेंगे तो भविष्य में वो बेहतर नौकरी कर सकेंगे, जिससे वो अपना और अपने परिवार का बेहतर ख्याल रख सकेंगे. प्रशासन की इस कोशिश से मजदूर भी काफी खुश नजर आ रहे हैं. एक गन्ना मजदूर ने कहा, हमारे बच्चों को पेड़ के नीचे पढ़ाने के लिए किताबें और खाने पीने की वस्तुएं दी जा रही हैं. यह देखकर बहुत अच्छा लग रहा है कि कोई तो मजदूरों के बारे में भी सोच रहा है, कोई सोच रहा है कि यह इतने दूर से बहुत कुछ त्याग कर हमारे जिले में काम करने आते हैं.. यह देखकर अच्छा लगा. एक आंकड़े के मुताबिक, केवल महाराष्ट्र के सूखाग्रस्त बीड जिले से5लाख मजदूर पश्चिमी महाराष्ट्र, कर्नाटक और तमिलनाडु में मजदूरी करने जाते हैं.


शराब की तरह बिकेंगे तम्बाकू प्रोडक्ट्स, खुदरा दुकान के लिए लेना होगा लाइसेंस | संदेश ! हमारी सोच, आपकी पहचान !\nYou are here: Home / अपराध / झारखण्ड / बिहार / राज्य / शराब की तरह बिकेंगे तम्बाकू प्रोडक्ट्स, खुदरा दुकान के लिए लेना होगा लाइसेंस\nशराब की तरह बिकेंगे तम्बाकू प्रोडक्ट्स, खुदरा दुकान के लिए लेना होगा लाइसेंस Reviewed by admin on September 29, 2017 .\n– बिहार की 53.57 फीसदी आबादी तम्बाकू की गिरफ्त में – झारखंड में 50.01 फीसदी आबादी करती है तम्बाकू सेवन – बिहार के माउथ कैंसर से मरने वाले 90,000 – झारखंड में कैंसर से हुई मौत की रजिस्ट्री का कोई मैकेनिजम नहीं राज्य में ऐसी दुकानें मिल जाएंगी जहां सिर्फ तम्बाकू के प्रोडक्ट्स बिकते हों. […]\nशराब की तरह बिकेंगे तम्बाकू प्रोडक्ट्स, खुदरा दुकान के लिए लेना होगा लाइसेंस\n– बिहार की 53.57 फीसदी आबादी तम्बाकू की गिरफ्त में\n– झारखंड में 50.01 फीसदी आबादी करती है तम्बाकू सेवन\n– बिहार के माउथ कैंसर से मरने वाले 90,000\n– झारखंड में कैंसर से हुई मौत की रजिस्ट्री का कोई मैकेनिजम नहीं\nराज्य में ऐसी दुकानें मिल जाएंगी जहां सिर्फ तम्बाकू के प्रोडक्ट्स बिकते हों. बिलकुल शराब दुकान की तरह. उस दुकान में सिगरेट, गुटका, खैनी, पान मसाले के साथ खाया जाने वाला जर्दा आदि सामान मिलेगा. इन दुकानों में तम्बाकू के अलावा दूसरा कोई भी प्रोडक्ट्स नहीं बिकेगा. मसलन चिप्स, कोल ड्रिक्स आदि. स्वास्थय विभाग, भारत सरकार के संयुक्त सचिव एके झा ने सभी राज्यों को ऐसा करने का निर्देश पत्र लिख कर दिया है.\nनिगम से लेना होगा लाइसेंस, बच्चों को नहीं मिलेगा सामान\nशराब दुकान के ही तर्ज पर इस दुकान में भी 18 साल से कम बच्चे को किसी भी तरह का सामान नहीं दिया जाएगा. भारत सरकार का कहना है कि ऐसा करने से बच्चों को तम्बाकू का लत लगने से रोका जा सकेगा. राज्य सरकार निगम के द्वारा ऐसे दुकानों के लिए लाइसेंस देगा. जिन्हें भी ऐसी खुदरा दुकान खोलने की दिलचस्पी है, उन्हें अपने शहर के निगम से दुकान खोलने का लाइसेंस लेना होगा. बिना लाइसेंस के अगर कोई दुकानदार तम्बाकू के प्रोड्ट्स बेचते पकड़ा जाता है तो उसपर सख्त कार्रवाई करने का भी निर्देश है.\nआधे से ज्यादा बिहार-झारखंड वाले करते हैं तम्बाकू का सेवन\nबिहार-झारखंड का आंकड़ा काफी डराने वाला है.\nयहां आधी आबादी से ज्यादा लोग तम्बाकू का सेवन करते हैं. बिहार में 53.57 फीसदी और और झारखंड में 50.01 फीसदी आबादी तम्बाकू का सेवन करती है. सोसियो इकनोमिक एंड एजुकेशन डेवलपमेंट सोसाइटी (सीड्स) के कार्यपालक निदेशक दीपक मिश्रा का कहना है कि यूं तो तम्बाकू सेवन में नॉर्थ इस्ट के राज्य नंबर वन हैं. लेकिन, बिहार-झारखंड भी पीछे नहीं है. पूरे देश की बात करें तो बिहार का स्थान छठा और झारखंड का स्थान आठवां है. चौंकाने वाली बात यह है कि झारखंड बने 17 साल हो गए, लेकिन अभी तक यहां कैंसर से होने वाली मौत को रजिस्टर करने वाली कोई मैकेनिजम नहीं है. इसलिए झारखंड कैंसर से होने वाली मौत का पता नहीं चल पाता है. लेकिन, जब तम्बाकू सेवन में यह राज्य आठवे स्थान पर है तो जाहिर है कि मौत का आंकड़ा भी काफी भयावह होगा.\nभारत में हर साल मरते हैं 12 लाख लोग\nसीड्स के कार्यपालक निदेशक दीपक मिश्रा ने बताया कि भारत में हर साल करीब 12 लाख लोगों की मौत कैंसर से होती है. झारखंड के पड़ोसी बिहार की बात करें तो वहां सलाना 1,20000 मौत कैंसर से होती है. इनमें माउथ कैंसर से होनी वाली मौत 75 फीसदी है. यानि तम्बाकू सेवन से बिहार में होने वाली मौत का आंकड़ा 90,000 सालाना है. उन्होंने बताया कि बिहार तम्बाकू सेवन के मामले में देश में छठे स्थान पर है और झारखंड आठवे स्थान पर इस हिसाब से बिहार और झारखंड के आंकड़े में ज्यादा फर्क नहीं होगा.\nKBC सीजन-9 का पहला करोड़पति जमशेदपुर की अनामिका मजूमदार September 29, 2017 / By admin\nफुट ओवर ब्रिज पर अचानक भगदड़, 27 लोगों की मौत 50 से अधिक घायल September 29, 2017 / By admin


क्या चीन में कोरोना वायरस से दो करोड़ से ज़्यादा लोग मरे हैं? - COVID 19: Mystery of sudden disappearance of 21 million sim cards in China amid novel coronavirus pandemic\nक्या चीन में कोरोना वायरस से दो करोड़ से ज़्यादा लोग मरे हैं?\nस्वाति thelallantopswati@gmail.com मार्च 26, 2020 09:26 PM\nतारीख़ 26 मार्च. दुनिया में कोरोना संक्रमित लोगों की संख्या पौने पांच लाख पार है. 21 हज़ार से ज़्यादा लोग मर चुके हैं. 780 करोड़ की आबादी है दुनिया में. इनमें करीब एक तिहाई लॉकडाउन हैं. जहां से ये महामारी शुरू हुई, उस चीन के आंकड़े क्या हैं? कुल संक्रमित- 81,285. मरने वाले- 3,287. चीन रिकवरी मोड में है. काम-धंधा शुरू हो गया है. वुहान शहर, इस महामारी की धुरी, वहां भी लॉकडाउन ख़त्म होने को है. ऐसे में कई सवाल गर्म हैं, मसलन-\nक्या चीन कोरोना से हुई मौतों की असल संख्या छुपा रहा है? क्या वहां दो करोड़ से ज़्यादा लोग मरे हैं? क्या चीन के ही जारी किए गए आंकड़ों ने उसकी पोल खोल दी है? क्या चीन ने तैयार किया कोरोना? क्या यूरोप और अमेरिका की इकॉनमी ढहाने के लिए उसने ‘कोरोना’ नाम का हथियार तैयार किया?\nइस ख़बर में हम इन्हीं सवालों पर बात कर रहे हैं. सवाल उठे कैसे, ये भी बता रहे हैं.\nसबसे पहले बारी ‘सिम कार्ड’ रहस्य की. रिपोर्ट्स के मुताबिक, बीते तीन महीनों में चीन के ‘दो करोड़ दस लाख’ सिम कार्ड गायब हो गए. इनके अलावा, करीब ‘8 लाख 40 हज़ार’ लैंडलाइन भी बंद हो गए. ये आंकड़े दिए चीन की वायरलेस कैरियर कंपनियों ने. वायरलेस कैरियर, माने मोबाइल नेटवर्क देने वाली कंपनियां. जैसे हमारे यहां BSNL, एयरटेल, जियो. वैसे ही वहां हैं तीन कंपनियां. पहली, चाइना मोबाइल लिमिटेड. दूसरी, चाइना यूनिकॉम हॉन्ग कॉन्ग लिमिटेड. तीसरी, चाइना टेलिकॉम कॉर्प लिमिटेड. इनमें पहले वाली- चाइना मोबाइल लिमिटेड इस कैटगरी में दुनिया की सबसे बड़ी कंपनी बताई जाती है. साल 2000 से ये कंपनी अपने मासिक आंकड़े जारी कर रही है. तब से पहली बार इसके ग्राहक कम हुए हैं. कितने कम? कंपनी की वेबसाइट के मुताबिक, जनवरी-फरवरी में इसके मोबाइल उपभोक्ताओं की संख्या 80 लाख से ज़्यादा घटी. जनवरी-फरवरी में ही ‘चाइना यूनिकॉम हॉन्ग कॉन्ग लिमिटेड’ के करीब 78 लाख ग्राहक कम हुए. ‘चाइना टेलिकॉम कॉर्पोरेशन’ के अकेले फरवरी में ही 56 लाख ग्राहक चले गए.\nसिम कार्ड्स के बाहर होने का मतलब क्या निकाल रहे हैं लोग?\nख़बरों के मुताबिक, पिछले तीन महीनों में चीन से 21 मिलियन सिम कार्ड सेवा से बाहर हो गए. 21 मिलियन, माने दो करोड़ दस लाख. ये वही तीन महीने हैं, जिस दौरान कोरोना फैलना शुरू हुआ. ऐसे में लोग इन दोनों बातों को जोड़ रहे हैं. शक जताया जा रहा है कि ये कोरोना से मारे गए लोगों के सिम कार्ड थे. इसका मतलब निकलता है कि चीन ने मारे गए लोगों की संख्या बहुत घटाकर बताई.\nChinese people’s bank accounts and social security accounts are bundled with their cellphone plans; apps on Chinese phones check SIM cards against the state’s database to make sure the number belongs to the user.https://t.co/egIXcFQA9O\n— Ginny Howard (@Ginnyfrog1) March 23, 2020\nमोबाइल लोगों की ‘जासूसी’ का हथियार है\n11 फरवरी को चीन ने ‘क्लोज़ कॉन्टैक्ट डिटेक्टर’ नाम का एक मोबाइल ऐप लॉन्च किया. ये आपसे आपकी पहचान से जुड़े ब्योरे लेता है. फिर आपकी लोकेशन डेटा की हिस्ट्री खंगालता है. बताता है कि क्या आप किसी कोरोना संक्रमित इंसान के संपर्क में आए थे. ये ऐप एक मिसाल है. कि आम दिनों में कैब बुक करने, खाना मंगवाने, ऑनलाइन भुगतान करने जैसी बेहद अहम ज़रूरतों के अलावा महामारी जैसी आपदा में भी मोबाइल फोन कितना काम आता है. न केवल लोगों की सहूलियत के लिए. बल्कि इसकी मदद से सरकार को लोगों पर नज़र रखने में भी मदद मिलती है. चीन के पास अपने लोगों की जासूसी करने, उनपर नज़र रखने का बड़ा विस्तृत सिस्टम है. इसकी मदद से वो लोगों से जुड़े सारे डेटा जमा कर लेता है. इसकी एक मिसाल है दिसंबर 2019 में आया नया नियम. अब वहां सिम खरीदने के लिए पहचान पत्र और पासपोर्ट साइज़ फोटो के अलावा उपभोक्ता के चेहरे को भी स्कैन किया जाता है. ऐसे ही तरीकों से सरकार के पास बहुत सारा डेटा सुरक्षित है. जिसका इस्तेमाल वो अपने हिसाब से करती है.\nएकाएक सिम कार्ड गायब होने से पैदा हुआ शक\nआप याद कीजिए हॉन्ग कॉन्ग से आई वो ख़बरें. जब सरकार विरोधी प्रदर्शन के दौरान पुलिस और सुरक्षाबलों को कैमरा दिया गया. वो प्रदर्शनकारियों की तस्वीर खींचते थे. उन तस्वीरों का डेटा से मिलान होता था. और प्रदर्शनकारी की पहचान कर ली जाती थी. ऐसे सिस्टम में मोबाइल फोन सरकार का मददगार है. लोकतांत्रिक ढांचे में भी. और चीन जैसे तानाशाही सिस्टम में तो और ज़्यादा. वहां डिजिटाइजेशन पर बहुत ज़्यादा जोर होने के पीछे एक कारण ये भी है. ऐसे में एकाएक इतने सिम कार्ड गायब हो जाना सवाल खड़े कर रहा है. ख़ासकर तब, जब दुनिया जानती है कि चीन ने कोरोना पर सबको गुमराह किया है.\nBased on the China Telecom’s 2019 Financial Report (a NYSE listed company), the amount of mobile subscribers in China is 1.6 billion; the population of China is 1.4 billion. So why you suggest every resident in China can only have one sim card? #MisleadingInformation #COVID19 pic.twitter.com/4UzCJiEfio\n— Ciki Chen (@chen_ciki) March 21, 2020\nये भी वजह हो सकती है सिम कार्ड बाहर होने की\nतमाम अविश्वासों और सवालों के बीच सिम कार्ड गायब होने के पीछे कुछ और व्याख्याएं भी हैं. मसलन, 23 मार्च को आई ब्लूमबर्ग की रिपोर्ट. इसके मुताबिक, मोबाइल ग्राहकों में आई कमी कोरोना के कारण इकॉनमी को हुआ नुकसान दिखाता है. इन उपभोक्ताओं का एक बड़ा हिस्सा तो शायद दूसरी जगहों से आकर काम करने वाले लोगों का रहा हो. जिनके पास अक्सर दो नंबर होते हैं. एक, जहां के वो होते हैं. दूसरा, जहां वो काम करते हैं. कोरोना के कारण काम-काज ठप्प हो गया. कारखानें, दफ़्तर, निर्माण कार्य रुक गए. ऐसे में बड़ी संख्या में लोग अपने गांवों-शहरों को लौट गए. कई जो नए साल की छुट्टी में घर गए, वो काम पर लौट नहीं सके. काम की अनिश्चितता के बीच उन्होंने शायद अपना दूसरा नंबर बंद कर दिया हो. ये रिपोर्ट कहती है कि कारखाने और बाकी काम-काज फिर सामान्य होने लगे, तो शायद चीजें सुधरें.\n‘कोरोना’ को चीन ने बनाया?\nइसी कामकाज से निकलती है एक और थिअरी. कोरोना की शुरुआत से ही कई लोग कह रहे हैं. कि चीन कोई रासायनिक प्रयोग कर रहा था. वो शायद कोई कैमिकल हथियार बना रहा था. चीजें गड़बड़ाईं और ये बीमारी फैल गई. वैज्ञानिकों ने अब तक जो पाया है, वो इस थिअरी को खारिज़ करता है. मगर अब ऐसा ही एक नई बात ये चल निकली है कि चीन ने अमेरिका और यूरोप की इकॉनमी ठप करने के लिए कोरोना तैयार किया. इस शक का आधार है कि चीन अब संभलने लगा है. वहां कारखाने खुलने लगे हैं. कोरोना मरीज़ों का इलाज करने के लिए दुनियाभर के डॉक्टरों को मास्क, दस्ताने और बॉडी सूट जैसी चीजें चाहिए. अमेरिका, जर्मनी, फ्रांस जैसे देशों में इनकी किल्लत है. ऐसे में इन्हें चीन की मदद चाहिए. लोग कह रहे हैं, यही चीन चाहता था.\nचीन के राष्ट्रपति शी जिनपिंग (फोटो: रॉयटर्स)\nक्या कोरोना से चीन को नहीं हुआ नुकसान?\nइस बात में वजन नहीं लगता. इसलिए कि चीन को ख़ुद तगड़ा नुकसान हुआ है. इस तिमाही में उसकी इकॉनमी के नौ फीसद तक गिरने की आशंका है. जनवरी-फरवरी में चीन की खुदरा बिक्री करीब 20.5 फीसद गिर गई. औद्योगिक उत्पादन 13.5 पर्सेंट कम हुआ. पूरी इकॉनमी को सदमा लग गया. 16 मार्च को NYT में छपी एक ख़बर बताती है कि चीन की वो अर्थव्यवस्था जो वैश्विक मंदी और अमेरिका के साथ ट्रेड वॉर भी झेल गई, उसे शायद कोरोना के कारण हुए नुकसान से उबरने में बहुत वक़्त लग जाएगा. उसके कारखानों को अंगोला और चिले जैसे देशों से आने वाली सप्लाई चाहिए होती है. उसकी सड़कों और इमारतों को ब्राजील-ऑस्ट्रेलिया का लौह अयस्क चाहिए होता है.\nचीन ख़ुद क्यों करेगा अपना घाटा?\nजब बाहर के देश कोरोना में जकड़े हुए हों, तो कामकाज सामान्य होने में महीनों लग जाएंगे. फिर चीन के बने सामान को बिकने के लिए बाज़ार भी तो चाहिए. चांदनी चौक का दुकानदार, जिसकी खिलौने की दुकान में बमुश्किल 500 खिलौने होंगे, वो भी फरवरी में खाली दुकान दिखाकर शिकायत कर रहा था कि चीन से माल नहीं आ रहा. अब चीन की खिलौना फैक्टरी में सामान बनने भी लगे, तो कोरोना लॉकडाउन में चांदनी चौक की वो दुकानें बंद हैं. नुकसान उस कारखाने वाले और उस दुकान वाले, दोनों का ही है. ऐसा तो हुआ नहीं कि यूरोप-अमेरिका गर्त में गए हों और चीन बच गया हो? ऐसे में मास्क, दस्ताने और मेडिकल सप्लाई भेजकर मुनाफ़ा कमाने के लिए चीन अपना इतना बड़ा नुकसान क्यों करेगा?\nChina’s Coronavirus Disinformation Ensnared Its Chief Target https://t.co/n0MFpCtO7l pic.twitter.com/F67WNlRYXp\n— Defense One (@DefenseOne) March 25, 2020\nचीन की ‘कोरोना कूटनीति’\nहां, मगर मास्क और बाकी मेडिकल सप्लाई में एक दिलचस्प ऐंगल ज़रूर है. कई जानकार इसे कोरोना बाद की उसकी ‘मास्क कूटनीति’ कह रहे हैं. कोरोना के कारण चीन के नाम को बहुत बट्टा लगा है. ट्रंप समेत कई लोग कोरोना को ‘चाइनीज़ वायरस’ कह रहे हैं. अभी देखिए. दुनिया के मक्खन देशों के संगठन ‘G-7’ में क्या हुआ. वहां अमेरिका जोर दे रहा है कि कोरोना को ‘वुहान वायरस’ बुलाया जाए. बाकी कई देश इसके लिए राज़ी नहीं हैं. इस चक्कर में वो एक साझा बयान नहीं जारी कर सके.\nTalks among U.N. Security Council nations overajoint declaration or resolution on the coronavirus have stalled over U.S. insistence that it explicitly state that the virus originated in Wuhan, China, as well as exactly when it started there. https://t.co/YKl0h7lnSJ\nमास्क और मेडिकल सप्लाई बांट रहा है चीन\nऐसे में चीन कोरोना से जूझ रहे कई देशों को लाखों-लाख मास्क और बाकी ज़रूरी मेडिकल सप्लाई भेज रहा है. उसने इटली में अपने डॉक्टर भेजे. उन्हें मेडिकल सहायता दी. सर्बिया को मास्क और बाकी ज़रूरी चीजें भेजीं. फिलिपीन्स को एक लाख कोरोना टेस्ट किट दिए. लाइबेरिया को मास्क और डॉक्टरी सूट भेजे. पिछले हफ़्ते करीब 10 विमान भरकर मेडिकल सप्लाई तो अकेले चेक रिपब्लिक भेजी उसने. कोरोना से लड़ने के लिए उसने करीब 150 करोड़ रुपये दिए हैं विश्व स्वास्थ्य संगठन को. इसी कड़ी में ‘अलीबाबा’ वाले जैक मा का भी ऐलान आया. कि वो स्पेन, इटली, बेल्जियम और फ्रांस समेत पूरे यूरोप में करीब बीस लाख मास्क बांटेंगे.\nक्या असर हुआ चीन की मदद का?\nचीन एक तो मदद करके भलमनसाहत कमा रहा है. ये भी साबित करने की कोशिश कर रहा है कि वो जिम्मेदार वर्ल्ड लीडर है. ऊपर से वो ये भी दिखाने की कोशिश कर रहा है कि देखो, कोरोना से निपटना कितना मुश्किल है. इस तरह वो कोरोना पर दिखाई गई अपनी नाकामियों से पार पाना चाह रहा है. अब देखिए. सर्बिया के राष्ट्रपति अलेक्जांडर वूचीच यूरोपियन यूनियन पर नाराज़ हैं और चीन की तारीफ़ कर रहे हैं. उन्होंने चीन के राष्ट्रपति शी चिनपिंग को अपना भाई कहा. और, यूरोपियन एकता को झूठी परीकथा बताया. ये चीन की ‘मास्क डिप्लोमसी’ है.\nअंत पर जाने से पहले फिर उस सिम कार्ड रहस्य पर लौटते हैं. 21 मिलियन बहुत बड़ी संख्या है. इतने लोग मारे गए, ये आशंका सही नहीं लगती. हां, ये ज़रूर लगता है कि चीन ने आंकड़े छुपाए हैं. पूरी जानकारी नहीं रखी है दुनिया के सामने. अगर वो कोरोना पर पारदर्शिता बरतता, तो शायद दुनिया इस आपदा से निपटने की बेहतर तैयारी कर पाती. शायद तब इतना नुकसान नहीं हुआ होता.\n‘कन्सपिरेसी थिअरी’ यानी साज़िश खोजने वाली गप्पों में कइयों को बहुत आनंद आता है. UFO और एलियन. गुप्त सुरंगें. अमेरिकी सरकार का सीक्रेट और एरिया 51. इंसानी बच्चा देने वाली बकरी. एनाकोंडा फिल्म वाला ब्लड ऑर्किड. इंटरनेट पर इस तरह का बहुत सारा माल-मसाला भरा है. सप्लाई है, क्योंकि डिमांड है. बहुतेरे लोगों को ऐसी चीजों में बहुत रस मिलता है. मगर हम तो तथ्य पर चलते हैं. तो जब तक विज्ञान न कह दे कि चीन ने प्रयोगशाला में कोरोना विषाणु बनाया, हम यही मानेंगे कि कोरोना का सोर्स चीन की कोई अंधेरी गुफा थी. जहां लटके किसी चमगादड़ को शायद किसी और जीव ने खाया. और वो बेचारा जीव किसी ऐसे के हाथ लगा, जो उसे वुहान के सीफूड मार्केट में बेचने लाया. और वहीं से चमगादड़ों में पाया जाने वाला कोरोना विषाणु इंसानों के अंदर आया.\nविडियो- क्या चीन के खान-पान संस्कृति की वजह से वुहान में शुरू हुआ कोरोना वायरस?\nPrevious Previous post: कोरोना डायरीज़: त्रिलोकी बमबाज को इलाहबाद यूनिवर्सिटी के भैया ने ‘कोरोना मैन’ क्यूं बोला?\nNext Next post: कोरोना वायरस की वैक्सीन बनने में इतना टाइम क्यों लग रहा है?


Mobile app to be used in elections ti register complaint with election commission 3088802 - अगले चुनावों में मोबाइल एप के जरिये चुनाव आयोग तक शिकायत पहुंचा सकेंगे आम लोग - Latest News & Updates in Hindi at India.com Hindi\nआयोग के अनुसार, एप्लीकेशन में क्षेत्र व संबंधित चुनाव क्षेत्र के अक्षांश और देशांतर का फीचर है. इससे संबद्ध चुनाव अधिकारियों की पहचान भी हो सकती है.\nPublished: June 2, 2018 9:19 PM IST\nकोलकाता: भारत के निर्वाचन आयोग ने शनिवार को कहा कि अगले चुनावों में हर जगह के लोगों से शिकायत मंगाने के लिए मोबाइल एप का इस्तेमाल किया जाएगा. आयोग ने यह बात कर्नाटक विधानसभा चुनाव में सबूत के साथ शिकायत करने में लोगों को सक्षम बनाने में मोबाइल फोन के इस्तेमाल की सफलता को देखते हुए कही है.\nमुख्य चुनाव आयोग ओ.पी. रावत ने कहा, “एप्लीकेशन से लोगों को सबूत के साथ शिकायत करने में मदद मिलेगी. हमने कर्नाटक चुनाव में एप्लीकेशन का इस्तेमाल किया. हम आम लोगों को दुराचार पर लगाम लगाने की शक्ति प्रदान कर रहे हैं. चुनाव प्रक्रिया में लोग पुलिस बन जाएंगे.” उन्होंने कहा, “यह प्रयोग सफल रहा और अब इसका उपयोग हर जगह किया जाएगा.”\nरावत के अनुसार, एप्लीकेशन में क्षेत्र व संबंधित चुनाव क्षेत्र के अक्षांश और देशांतर का फीचर है. इससे संबद्ध चुनाव अधिकारियों की पहचान भी हो सकती है, ताकि शिकायतों का समाधान किया जा सके. उन्होंने कहा कि आयोग यह सुनिश्चित करेगा कि शिकायतकर्ता की पहचान का खुलासा न हो.\nआयोग ने हाल में हुए कर्नाटक विधानसभा चुनावों में भी मोबाइल एप का सीमित पैमाने पर उपयोग किया था. इसके जरिये लोगों मतदान केंद्रों के लोकेशन, वहां लोगों की भीड़ ओर अन्‍य जरूरी जानकारियां हासिल की जा सकती थीं.\nChief election commissioner O P rawatElection Commission of Indiamobile app for elections\nPublished Date: June 2, 2018 9:19 PM IST


सिर मुड़ाते ही पड़े ओले |4PM | LATEST HINDI NEWS\nसिर मुड़ाते ही पड़े ओले\nसंजय सेठ प्रकरण- जारी है आयकर विभाग द्वारा छापेमारी की कार्रवाई\nछापों के बाद जेल जाने की खुली राहें7लॉकर सीज, अरबों की बेनामी प्रापर्टी का खुलासा\n4पीएम न्यूज़ नेटवर्क लखनऊ। विवादास्पद बिल्डर संजय सेठ के लिए नेतागिरी की पहली मंजिल इनकम टैक्स के छापे के रूप में सामने आयी तो क्या दूसरी मंजिल जेल होगी? लगता तो ऐसा ही है। क्योंकि जिस हिसाब से बेनामी प्रॉपर्टी का खुलासा छापेमारी के दौरान हुआ है उससे संजय सेठ के साथ दो दर्जन से ज्यादा लोगों के दिलों की धडक़ने बढ़ गयी हैं। ब्यूरोक्रेसी और बड़े नेताओं के सेठ कनेक्शन की फौरी जानकारी विभाग के पास आ गयी है। संजय सेठ के पार्टनर खालिद मसूद जिनकी फेमस फर्म बनारस ग्लास हाउस है, के कई ठिकानों पर भी\nजांच की गयी। जानकर हैरानी होगी कि नोट गिनने की 40 से ज्यादा मशीनें भी कम पड़ गयी। अलमारियों से भारी मात्रा में ज्वैलरी और प्रापर्टी के दस्तावेज भी मिले हैं। इनकम टैक्स विभाग के 135 अधिकारियों की टीम ने सेठ के लखनऊ स्थित 14 ठिकानों सहित दिल्ली, मुम्बई और कोलकाता के ठिकानों पर छापा मारकार दस्तावेज खंगाले। बिल्डर संजय सेठ सपा की एमएलसी लिस्ट में नाम आने से चर्चा में आए थे। इनकम टैक्स के 135 से अधिक अधिकारियों की टीम ने गुरुवार को संजय सेठ व खालिद मसूद की पार्टनर शिप वाले शालीमार ग्रुप के4आवासीय और3व्यवसायिक ठिकानों सहित लखनऊ में कुल 14 स्थानों पर छापामार कर दस्तावेज खंगाले। इसमें चौक, गोलागंज, विभूति खंड गोमती नगर , कैंट रोड, विक्रमादित्य मार्ग, शालीमार टाइटेनियम, शालीमार स्क्वायर सहित दूसरी कई इमारते शामिल है। आयकर विभाग की अलग-अलग टीमों ने सुबह 8.30 बजे लखनऊ, दिल्ली, मुम्बई और कोलकाता के विभिन्न ठिकानों पर एक साथ रेड की। विभागीय अधिकारी जब सुबह शालीमार स्क्वायर स्थित संजय सेठ के दफ्तर पहुंचे तो वह बंद मिला। विभागीय लोगों ने करीब 11 बजे इसे खुलवाया और इसके बाद ही इनकम टैक्स ऑफीसर ऑफिस में दाखिल हो पाए। विक्रमादित्य मार्ग स्थित संजय सेठ के घर और शालीमार स्क्वायर में देर रात तक कार्रवाई जारी रही। इनकम टैक्स अधिकारियों के मुताबिक छापेमारी की कार्रवाई शुक्रवार तक जारी रहेगी। गौरतलब है कि इससे पहले लखनऊ में इनकम टैक्स विभाग ने बुलियन करोबारी के व्यवसायिक ठिकानों पर छापे मारे थे, तब कई ट्रक नकदी मिलने से पूरे शहर में हडक़ंप मच गया था। सिर्फ छापेमारी ही नहीं बल्कि सर्विलांस पर भी लिये गये थे फोन इनकम टैक्स डिपार्टमेंट ने संजय सेठ पर जो कार्रवाई की है वह काफी हाईटेक अंदाज में की । यूपी के 200 से ज्यादा ताकतवर लोगों के फोन सर्विलांस पर लिये गये थे। यह काम इसलिए किया गया कि जैसे ही संजय सेठ के व्यवासियक ठिकानों पर छापेमारी की खबर लोगों के बीच आये तो यह कन्फर्म कर लिया जाए कि कौन-कौन व्यक्तियों ने ज्यादा रिएक्ट किया और किन नम्बरों पर ज्यादा बात की गयी। सिर मुड़ाते ही….\nहाय रे ब्यूरोक्रेट-दिल की धडक़ने सबसे ज्यादा नौकरशाहों की बढ़ी है। संजय सेठ एक ऐसे बिल्डर हैं जिनके रिश्ते सपा-बसपा की दुश्मनी से उपर हैं। क्या सपा के माननीय और क्या बसपा के माननयी सभी नेता आंख बंद कर संजय सेठ के प्रोजेक्ट में पैसा लगाते हैं। वह इसलिए कि संजय सेठ वायदों के खरे हैं और विद इन टाइम प्रोजेक्ट पूरा कर फायदे की रकम पहुंचा देते हैं। सूत्रों के मुताबिक दो दर्जन से ज्यादा चर्चित नाम सामने आये हैं। छापेमारी में कई किलो सोना भी मिला है। बिल्डर ब्यूरोक्रेट रिलेशनशिप-लखनऊ में बिल्डर ब्यूरोक्रेट रिलेशनशिप बहुत तेजी से बढ़ी है। लखनऊ के छुटभैया बिल्डर हों या फिर बड़े बिल्डर सभी जगह हैसियत के हिसाब से नौकरशाहों का पैसा लगा है। इस संबध में खाकी भी बहुत तेजी से पांव पसार रही है और लखनऊ के कई बड़े प्रोजेक्ट में खाकी के पैसे लगे होने की सूचना विभाग के पास है। इनकम टैक्स डायरेक्टर अशोक कुमार त्रिपाठी ने बताया कि शिकायत मिली थी कि शालीमार ग्रुप में फ्लैट्स की कम कीमत दर्शाकर अधिक कीमत वसूली जा रही है। छापेमारी के दौरान इनकम टैक्स के साथ डीआरआई और ईडी की संयुक्त टीम ने कार्रवाई की है। होटल में आग लगने से 13 जले,6झुलसे\nप्रतापगढ़ जनपद में हुई घटना, मौके पर डीएम और एसपी मौजूद\nलखनऊ। प्रतापगढ़ जनपद में एक होटल में आग लगने से लगभग एक दर्जन से ज्यादा लोगों की जलकर मौत हो गई जबकि आाधा दर्जन लोग गम्भीर रूप से झुलस गये। सूचना मिलने मौके पर पहुंची पुलिस ने झुलसे हुये लोगों को उपचार के लिए अस्पताल में भर्ती कराया है। आग लगने का कारण शार्ट सर्किट बताया जा रहा है। मौके पर दमकल की कई गाडिय़ां आग बुझाने का प्रयास कर रही है। यह होटल बिजनेसमैन सुनील गोयल का है। होटल के ग्राउंड फ्लोर पर आर्यन रेस्टोरेंट भी है।\nप्रतापगढ़ जनपद के के नगर कोतवाली बाबागंज में होटल गोयल रेजीडेंसी में शॉर्ट सर्किट से आग लग गई। आग लगने की जानकारी होने पर जब तक लोग कुछ समझते और भागने की कोशिश करते आग ने भीषण रूप पकड़ लिया। देखते ही देखते दो दर्जन से अधिक लोग आग की चपेट में आ गये। मौके पर ही लगभग 13 लोगों की मौत हो गई जबकि आधा दर्जन से अधिक लोग गम्भीर रूप से झुलस गये। आग की सूचना मिलने पर दमकल विभाग की कई गाडिय़ां पहुंचकर आग पर काबू पाने करने का प्रयास कर रही है। मौके पर डीएम अमृत त्रिपाठी और एसपी भी मौजूद है। डीएम अमृत त्रिपाठी का कहना है कि आग शॉर्ट सर्किट के कारण से होटल में लगी है। मरने वालों में प्रतापगढ़ के बृजेश कुमार, इलाहाबाद के मनोज शर्मा, भोपाल के बसंत सिंधे, झारखंड निवासी सुशील कुमार के साथ अन्य कई शामिल है। घायलों को इलाज के लिए जिला अस्पताल भेजा गया है। समाचार लिखे जाने तक बचाव कार्य जारी था।


कोविड-19 से लड़ाई में बेहतर है भारतीय रणनीति - स्वस्थ भारत मीडिया\nSBA विशेष कोविड-19 विमर्श समाचार\nby swasthadmin April 20, 2020 03786\nकोविड-19 से भारत पर पड़ने वाले प्रभावोंं एवं भारतीय राज्यों की तैयारियों को विस्तार समझा रहे हैं वरिष्ठ पत्रकार एवं पूर्व सांसद आर.के.सिन्हा\nकोविड-19 विश्वभर में एक ऐसी महामारी के रूप में उभरा है, जो एक प्रकार से पूरे विश्व में ही तीसरे विश्व युद्ध की तरह ही लड़ा जा रहा है। सारे राष्ट्राध्यक्ष अपने-अपने देशों में अपनी ही तरह से लड़ाई लड़ रहे हैं। यह महामारी शुरू तो चीन से हुआ। चीन में भी लगभग तीन महीनों का लॉकडाउन रहा। उसके बाद चीन ने एक सौ सात दिनों के बाद महामारी के जनक महानगर बुहान शहर को कामकाज के लिए खोला। क्योंकि, तब उन चीनी शासन के अनुसार सारे संक्रमित लोग या तो ठीक हो चुके थे, या फिर मर चुके थे। चीन में भी मृतकों की संख्या 4000 बताई जा रही है। लेकिन लोगों का कहना है कि चीन ने मृतकों की संख्या सही नहीं बतायी है। वहां ज्यादा लोगों की मौतें हुई हैं।\nमैं इस विवाद में नहीं पड़ना चाहता। चीन का आंकड़ा 4000 ही मान लेते हैं। अभी तक विश्व में रविवार 19 अप्रैल तक 23,95,636 व्यक्ति संक्रमित हो चुके हैं जिनमें 1,64,565 लोगों की मृत्यु हो चुकी है। और 6,15,668 लोग स्वस्थ होकर घर भी जा चुके हैं। अमेरिका में यह लड़ाई सबसे खराब तरीके से लड़ी जा रही हैं। अमेरिका तो सबसे सम्पन्न और विकसित देश है। हर तरह की मेडिकल सुविधाएं वहां उपलब्ध हैं लेकिन, अमेरिका में अभी तक 7,59,134 लोग संक्रमित हो चुके हैं, जिनमें 40,265 लोगों की मौतें भी हो चुकी है और मात्र 69,927 लोग ही स्वस्थ होकर घर गये हैं।\nअमेरिका से बुरी हालत स्पेन की है। स्पेन में भी 1,95,944 मामले सामने आए हैं, जिसमें 20,453 लोगों की मौत हो चुकी है और 77,357 लोग स्वस्थ होकर घर लोटै हैं, जो एक प्रकार से अमेरिका के मुकाबले में बेहतर है। इटली एक ऐसा देश है जहां अमेरिका के बाद विश्व में दूसरे नम्बर की सबसे अच्छी मेडिकल सुविधाएं हैं। लेकिन, इस सुविधा संपन्न देश में भी 178972 लोग संक्रमित हुए जिसमें 23660 लोगों की मौतें हो चुकी है। फ्रांस में 1,52,894 लोग संक्रमित हुए जिसमें 19,718 मौंते हो चुकी हैं। जर्मनी में 1,45,184 लोगों को संक्रमण हुआ जिसमें 4586 मौतें हो चुकी हैं। इनकी तुलना में देखा जाय तो भारत का अबतक का रिकार्ड बहुत ही बढ़िया है। भारत में तो सोमवार की सुबह तक मात्र 16,116 लोग संक्रमित हुए हैं, जिसमें 2302 लोग ठीक होकर घर भी जा चुके है और मात्र 519 लोगों की मौतें हुयी है। भारत विश्व का दूसरा सबसे बड़ा आबादी वाला देश है और मेडिकल सुविधओं के नाम पर अमेरिका, स्पेन, इटली, जर्मनी, फ्रांस और यहां तक कि चीन के सामने भी भारत कहीं भी खड़ा नहीं होता है।\nलेकिन, भारत का वर्तमान नेतृत्व बहुत ही दृढ संकल्प है और बहुत ही मजबूत है। प्रधानमंत्री नरेन्द्र मोदी ने सही समय पर पूरे देश में लॉकडाउन का फैसला लिया और इस लॉकडाउन के कारण ही अभी भी भारत में यह संक्रमण तीसरे स्टेज यानि कम्यूनिटी लेबल पर नहीं आया है। यानि अभी तक घर-मोहल्लों में फैलने वाली कोई बात अभी तक सामने नहीं आई है। लेकिन, ये 15,552 लोग जो संक्रमित हुए हैं उनमें से आधा से ज्यादा लोग ऐसे हैं, जिन्होंने प्रधानमंत्री की सलाह को नहीं माना और तबलीगी मरकज के मौलाना साद की बात को ही माना। ये अपने इलाज के लिए अस्पताल में नहीं गये बल्कि देश भर में घूम घूमकर संक्रमण फैलाते रहे। इसका नतीजा यह हुआ कि दुर्भाग्य से ज्यादा संक्रमण और मौतें भी मुसलमान भाईयों-बहनों की ही हुई और उन्हीं का ज्यादा नुकसान हुआ। यदि ये चुपचाप सरकार की बात मान लेते तो शायद अबतक भारत करोना महामारी से लड़ाई पर विजय भी प्राप्त कर चुका होता।\nअब हम राज्यों की ओर चलें। जब हम राज्यों की बात करते हैं तो सबसे पहले हमें यह समझना होगा कि इसका मूल्यांकन हम किस प्रकार कर सकते हैं। कोरोना धनत्व में फैलने वाला संक्रमण है। यानि एक दूसरे से ही फैलेगा। अगर कोई आपस में मिलेगें नहीं तो यह फैलेगा भी नहीं। इसलिए राज्यों का प्रति वर्ग किलोमीटर आबादी का घनत्व यानि एक वर्ग किमी में कितने लोग रहते है, उसका आधार मैंने लिया है। घनत्व के मामले में बड़े राज्यों में बिहार सबसे ज्यादा है। दिल्ली भी लगभग ऐसा ही है। लेकिन बिहार की आबादी ज्यादा है। लेकिन, 1102 व्यक्तियों के प्रति किमी घनत्व वाले बिहार राज्य में जिसकी यदि कुल आबादी देखें तो उसकी कुल आबादी पूरे देश में तीसरे नम्बर है। उत्तर प्रदेश, महाराष्ट्र के बाद बिहार में 2011 की जनगणना के मुताबिक 10,38,4637 व्यक्ति थे। इस बिहार में मात्र 86 लोग संक्रमित हुए हैं। जिसमें 37 ठीक होकर घर भी जा चुके हैं और दुर्भाग्य से मात्र2मौंते हुई हैं। एक मौत तो बाहर से ही संक्रमित व्यक्ति के पटना एयरपेर्ट पर आने वाले का था, उसको गिने या न गिने बात बराबर है। अब बिहार के बाद सबसे बड़ी आबादी वाले राज्य उत्तर प्रदेश की ओर चले। तो उत्तर प्रदेश की कुल आबादी जनगणना वर्ष 2011 में 19,95,81,477 थी और प्रति वर्ग किलोमीटर जो घनत्व हैं उसके हिसाब से इसका चौथा स्थान है, यानि 828 व्यक्ति प्रति किलोमीटर उत्तर प्रदेश में रहते हैं। लेकिन उत्तर प्रदेश में आजतक 1084 व्यक्ति संक्रमित हुए। 108 व्यक्ति ठीक होकर घर लौटे और 17 की मौत हुई। यहाँ भी तबलीगी जमात का ही ज्यादा योगदान रहा।\nअब महाराष्ट्र की ओर चलें जो कि आबादी के हिसाब से देश के दूसरे नंबर का राज्य है। महाराष्ट्र की आबादी 11,23,72,972 वर्ष 2011 की जनगणना के हिसाब से थी। अब इस महाराष्ट्र में तो कोरोना एक भयंकर तूफान सा आया। घनत्व के हिसाब से तो महाराष्ट्र की आबादी मात्र 385 व्यक्ति प्रति वर्ग किमी है। महाराष्ट्र संक्रमण के हिसाब से यह एक नम्बर पर है। 3651 लोग संक्रमित हुए, जिसमें मात्र 365 स्वस्थ होकर घर गये और 211 मौंते हुई। अब यह बात अलग है कि महाराष्ट्र की इस भयंकर संख्या में भी दिल्ली के निजामुद्दीन मरकज से लौटे तबलीगी जमात का बहुत बड़ा हाथ है।\nअब आइये देखते हैं कि पश्चिम बंगाल में क्या हो रहा है। पश्चिम बंगाल में भी आबादी का घनत्व देश में तीसरे नम्बर पर यानि प्रति वर्ग कि.मी. 1029 व्यक्ति का है। यहां 310 लोग संक्रमित हुए। 62 लोग ठीक हुए और 12 लोगों की मौंते हुई। यहां पर भी तबलीगी जमात का बहुत बड़ा योगदान रहा। इसी प्रकार, दिल्ली तो घनत्व के हिसाब से भी कुछ ज्यादा ही है। प्रति वर्ग कि.मी. यहाँ 1029 लोग रहते हैं। 1893 लोग संक्रमित हुए। 72 ठीक हुए और 43 मौते हुई। दिल्ली के स्वास्थ्य मंत्री सत्येन्द्र जैन रोज ही टेलीविजन पर कह रहें हैं कि यहां तबलीगी जमात के लोग ही ज्यादा संक्रमित हैं जिसके कारण उन्हीं की मौंते ज्यादा हो रही हैं। चाहे किसी भी वजह से रही हो, ख़राब परफारमेंस के हिसाब से देखेंगे तो महाराष्ट्र के बाद दिल्ली ही दो नम्बर पर है।\nअब आते हैं दिल्ली के पड़ोसी हरियाणा पर। यहां की आबादी का घनत्व थोडा कम यानि 573 व्यक्ति प्रति वर्ग कि.मी. है। यहां पर भी 233 लोग संक्रमित हुए, 87 लोग ठीक होकर घर लौटे और3मौतें हुई। इनका इस लड़ाई में 14वां ख़राब स्थान है। हरियाणा के बाद तमिलनाडु की ओर चलें। तमिलनाडु का प्रति कि.मी. घनत्व 555 है, लेकिन, तमिलनाडु में 1372 लोग संक्रमित हुए। 365 लोग ठीक हुए और 15 मौतें हुई। इस प्रकार से तमिलनाडु का स्थान खराब प्रदर्शन के मामले में देश में 23वां है। पंजाब का घनत्व 550 प्रति वर्ग किलोमीटर है और यहां पर 219 लोग संक्रमित हुए, 31 ठीक हुए और 16 मौतें हुई। इस तरह से पंजाब का स्थान खराब प्रदर्शन में 21वां है।\nइसके बाद झारखंड पर आते हैं। झारखंड का धनत्व 414 प्रति वर्ग किलोमीटर है। यहां मात्र 35 लोग अभी तक संक्रमित हुए है। ठीक कोई भी नहीं हुआ है और2मौतें हुई है। फिर भी झारखंड खराब प्रदर्शन में 28वें स्थान पर है। यानि कि इसका परफारमेंस संक्रमण पर नियंत्रण के मामले में बहुत अच्छा है। इसके बाद असम की बात करें। असम में 397 प्रति वर्ग किमी लोग रहते है। इनमें 35 लोग संक्रमित हुए हैं, 12 लोग ठीक हुए हैं और एक की मौत हुई है। इस तरह असम का स्थान भी खराब प्रदर्शन में 27वां है। यानि संक्रमण नियंत्रण में बेहतर है।\nअब गोवा की बात करें। तो गोवा का भी प्रति वर्ग किलोमीटर घनत्व भी 397 है। यहाँ मात्र7लोग संक्रमित हुए थे और सभी7अब ठीक हो गये हैं। मौत कोई भी नहीं हुई है। यानि कि गोवा देश का ऐसा प्रदेश बन गया है जो संक्रमण विमुक्त हो गया। यह एक पर्यटन प्रधान प्रदेश के लिये महत्वपूर्ण है।\nआंध्रप्रदेश का घनत्व प्रति वर्ग किलोमीटर 308 व्यक्ति है। यहां पर भी 603 लोग संक्रमित हुए हैं, 42 ठीक हुए और 15 मौतें हुई है। इस तरह से आन्ध्रप्रदेश का परफारमेंस भी ठीक नहीं माना जायेगा। लेकिन, यहां भी संक्रमण बढ़ाने में दिल्ली मरकज से लौटे तबलीगी ही ज्यादा हैं। गुजरात में तो और भी बुरी हालत हैं यहां 308 प्रति वर्ग कि.मी का घनत्व है। यहाँ 1604 लोग संक्रमित हुए है। 94 ठीक भी हुए, लेकिन 58 मौतें भी हुई है। यहां पर भी प्रशासन तबलीगी जमात को ही दोष दे रहा है, कि वे भारी संख्या में दिल्ली मरकज से लौटकर आये और इन्होंने संक्रमण फैलाया। खराब प्रदर्शन में गुजरात तीसरे स्थान पर है।\nउड़ीसा का परफारमेंस भी ठीक ही है। 308 प्रति वर्ग कि.मी. की घनत्व की इनकी आबादी है। उड़ीसा में 61 लोग संक्रमित हुए हैं। 24 ठीक हो गये हैं और मात्र 1 मौत ही हुई है। मध्य प्रदेश का हालत बहुत ही बुरी है। मध्य प्रदेश का मात्र 236 व्यक्ति प्रति वर्ग कि.मी. की घनत्व की आबादी वाला प्रदेश है। इसमें 1407 लोग संक्रमित हुए है। 127 मात्र ठीक हुए हैं और 70 लोगों की मौतें हुई है। मध्य प्रदेश की सरकार भी तबलीगियों को आरोपित कर रही है कि तबलीगी जमात ने बहुत गलत काम किया है, खासकर भोपाल, इंदौर और उज्जैन में जानबूझकर संक्रमण फैलाया।\nअब राजस्थान की स्थिति देख लें। यहां प्रति वर्ग कि.मी. घनत्व 201 का है यहां 1351 लोग संक्रमित हुए है। 183 लोग ठीक हुए हैं और 11 लोगों की मौतें हुई है। छत्तीसगढ़ का परफारमेंस इस हिसाब से बेहतर माना जायेगा। यहां मात्र 23 लोग संक्रमित हुए हैं। 10 ठीक हुए और एक भी मौत नहीं हुई है। इसी प्रकार से उत्तराखंड में जहां मात्र 189 प्रति वर्ग कि.मी. की आबादी है जो बिलकुल छत्तीसगढ़ के ही बराबर है। यहां 42 लोग संक्रमित हुए है।9ठीक हो गये हैं और यहां पर भी मौत नहीं हुई है। इन दोनों राज्यों ने संक्रमण नियंत्रण में अच्छा काम किया हैं। मेघालयल में 11 लोग संक्रमित हुए हैं, कोई ठीक नहीं हुआ है। लेकिन, एक की मौत हुई है। जम्मु कश्मीर में 381 लोग संक्रमित हुए हैं, 51 लोग ठीक हो गये हैं और5मौतें हुई है। ये सारी मौतें तबलीगी जमात के मरकज से लौटे लोगों की हुयी है।\nइस प्रकार से हम देंखे तो सभी राज्य अपनी-अपनी हिसाब से तो अच्छी लड़ाई लड़ रहें है। लेकिन, इसमें गोवा, उत्तराखंड, बिहार, छत्तीसगढ़, असम की लड़ाई बेहतर है अन्य बड़े राज्यों की तुलना में। इसलिए यह जरूरी है कि सभी लोग एकजुट होकर लॉकडाउन का पालन करें। अपनी सरकारों की मदद करें। तभी हम इस लड़ाई को ठीक ढंग से जीत सकेंगे। यही सबके हित में है।\n( लेखक वरिष्ठ पत्रकार, स्तंभकार और पूर्व सांसद हैं )


एक चैट शो के दौरान परिणीती चोपड़ा ने खुलासा करते हुए बताया कि शूजित सरकार की फिल्म ‘पीकू’ दीपिका से पहले उन्हें ऑफर हुई थी, लेकिन इस वजह से उन्हें यह फिल्म छोडनी पड़ी\nPublished on Jun 18 2019, 9:5:31\nदीपिका पादुकोण ने साल 2015 में पीकू बनकर हर किसी का दिल जीता. इस फिल्म के लिए उन्हें कई अवॉर्ड्स से भी सम्मानित किया गया. दीपिका ने इस फिल्म में अमिताभ बच्चन की बेटी का किरदार निभाया था. लेकिन हाल ही में एक चैट शो के दौरान इस बात का खुलासा हुआ है कि दीपिका पादुकोण नही बल्कि इश्कजादे अभिनेत्री परिणीती चोपड़ा इस फिल्म के लिए पहली चॉइस थी. नेहा धूपिया के शो में अपनी BFF सानिया मिर्ज़ा के साथ पहुंची परिणीती चोपड़ा ने खुद इस बात का खुलासा किया.\nपरिणीती चोपड़ा ने बताया कि उन्हें आज भी फिल्म ‘पीकू’ न करने का अफ़सोस है. जब इस फिल्म को लेकर परिणीती से सवाल किया गया तो इस अभिनेत्री ने कहा, “मैंने यह फिल्म नही छोड़ी थी. वहां कुछ कन्फ्यूज़न हो गई थी. उसी समय मैं किसी और फिल्म के लिए काम कर रही थी, लेकिन वह फिल्म भी नही बनी, तो यह पूरा मेरा नुकसान था.” पीकू के बाद अभिनेत्री दीपिका पादुकोण ने आईएएनएस को दिए इंटरव्यू में अपनी ख़ुशी जताते हुए कहा था कि, “फिल्म में दर्शकों को मेरा काम अच्छा लगा. कुछ लोग मुझे गोद भी लेना चाहते हैं.” यह भी पढ़ें: परिणीती चोपड़ा ने शाहरुख़ खान की फिल्म ‘मोहब्बतें’ के मोमेंट को किया रिक्रिएट, सोशल मीडिया पर हुआ वीडियो वायरल\nहम आपको बता दे कि दीपिका पादुकोण ने इस फिल्म में अमिताभ बच्चन की बेटी का किरदार निभाया था. अमिताभ बच्चन इस फिल्म में लूज़मोशन के मरीज़ दिखाए गए हैं. फिल्म को ऑडियंस और क्रिटिक्स दोनों का ही भरपूर प्यार मिला. फिल्म में इरफ़ान खान ने भी अहम् भूमिका निभाई थी. पीकू ने बॉक्स-ऑफिस पर 100 करोड़ की कमाई की थी. यह भी पढ़ें: प्रियंका चोपड़ा-निक जोनस ने जोए जोनस-सोफी टर्नर, आलिया भट्ट, परिणीती चोपड़ा के साथ किया डिनर; देखिये तस्वीरें\nपरिणीती चोपड़ा की अपकमिंग फिल्मों की बात करें तो वह जल्द ही एकता कपूर की फिल्म ‘जबरिया जोड़ी’ में सिद्धार्थ मल्होत्रा के अपोज़िट नज़र आने वाली हैं. यह फिल्म2अगस्त को रिलीज़ हो रही है. इसके अलावा यह अभिनेत्री साइना नेहवाल की बायोपिक में नज़र आने वाली है. इस फिल्म के परिणीती चोपड़ा दिन-रात मेहनत कर रही है और बैडमिंटन की ट्रेनिंग ले रही हैं.\nImage Sources: Instagram/deepikapadukone/parineetichopra\nपहले ही दिन बॉक्स-ऑफिस पर बंपर कमाई करने वाली अक्षय कुमार की फिल्म ‘केसरी’ हुई ऑनलाइन लीक\nBSF के जवानों के साथ मिलकर अक्षय कुमार ने किया जमकर डांस, परिणीति चोपड़ा ने भी छेड़े सुर\nकल जोधपुर के लिए रवाना हो जाएंगे निक जोनस और प्रियंका चोपड़ा, एक स्पेशल टीम भी पहुंचेगी साथ-साथ\nप्रियंका चोपड़ा और निक जोनस की शादी में जाने वाले मेहमानों को मिलेगा ये तोहफा


प्रीति जिंटा: प्रीति दिखा रहीं हैं नखरे, नच बलिए में नहीं करना उन्हें परफॉर्म! - preity refused to perform seventh season of the dance reality show Nach Baliye | Navbharat Times\npreity refused to perform seventh season of the dance reality show Nach Baliye\nप्रीति दिखा रहीं हैं नखरे, नच बलिए में नहीं करना उन्हें परफॉर्म!\nवैसे तो नच बलिए सीजन7में प्रीति जिंटा की जर्नी कॉन्ट्रोवर्सी से ही भरी रही है और इस कॉन्ट्रोवर्सी में अब एक और कहानी...\nटाइम्स न्यूज नेटवर्क | Updated: 18 Jul 2015, 11:15:00 AM IST\nवैसे तो नच बलिए सीजन7में प्रीति जिंटा की जर्नी कॉन्ट्रोवर्सी से ही भरी रही है और इस कॉन्ट्रोवर्सी में अब एक और कहानी शामिल हो गई है। खबर आई थी कि 40 साल की यह ऐक्ट्रेस इसी मंच पर डांस परफॉर्मेंस भी देने वालीं हैं।\nकहा जा रहा था कि प्रीति अपनी ही फिल्मों के गाने जिया जले जां जले (दिल से), माही वे (कल हो न हो), भुंबरो (मिशन कश्मीर) पर डांस करने वाली हैं। नच बलिए के ग्रैंड फिनाले के मौके पर प्रीति अपना खूबसूरत डांस परफॉर्मेंस देने वाली थीं।\nप्रीति दिखा रहीं हैं नखरे, नच बलिए में नहीं करना उन्हें परफॉर्म..\nसेट पर मौजूद सूत्र की मानें तो प्रीति ने खुद इन गानों को परफॉर्मेंस के लिए सिलेक्ट किया था। कॉस्ट्यूम्स से लेकर डांस की तैयारी पिछले संडे से ही शुरू हो चुकी थी। सब मंगलवार तक बिल्कुल ठीक-ठाक चल रहा था कि बुधवार को प्रीति ने अपने कोरियॉग्राफर से सीक्वेंस को बदलने के लिए कह डाला। चार घंटे लगे, ऐसा ही किया गया, लेकिन प्रीति इससे खुश नहीं थीं और आखिरकार उन्होंने डांस परफॉर्म करने से ही इनकार कर दिया।\nWeb Title preity refused to perform seventh season of the dance reality show Nach Baliye(News in Hindi from Navbharat Times , TIL Network)\nऔर जानें:प्रीति जिंटानच बलिए 7Television news NewsTelevision news News in HindiTelevision news Latest NewsTelevision news Headlinesटीवी समाचार